bombman/thwiki-2026-super-clean-3k huggingface dataset:
พระราชวังเซนต์เจมส์ เป็นพระราชวังที่เก่าแก่ที่สุดพระราชวังหนึ่งในกรุงลอนดอนในสหราชอาณาจักร สร้างโดยสมเด็จพระเจ้าเฮนรีที่ 8 บนที่เดิมเป็นโรงพยาบาลคนโรคเรื้อนที่อุทิศให้แก่นักบุญเจมส์ ลูกของอัลเฟียส ซึ่งเป็นชื่อที่พระราชวังและอุทยานตั้งตาม โรงพยาบาลถูกยุบเลิกเมื่อปี ค.ศ. 1532 พระราชวังใหม่มีความสำคัญเป็นลำดับสองรองจากพระราชวังไวท์ฮอลในความสนพระทัยของพระเจ้าเฮนรีที่ 8 ตัววังสร้างด้วยอิฐแดงเป็นสถาปัตยกรรมแบบทิวดอร์รอบลานสี่ลาน Gatehouse ทางด้านเหนือยังคงอยู่พร้อมด้วยหอแปดเหลี่ยม เมื่อพระราชวังไวท์ฮอลถูกทำลายจากไฟไหม้ พระราชวังเซนต์เจมส์กลายเป็นที่ประทับทางการของราชวงศ์อังกฤษตั้งแต่ปี ค.ศ. 1698 และใช้เป็นที่ทรงว่าราชการของพระมหากษัตริย์มาจนถึงทุกวันนี้ สมเด็จพระราชินีนาถแมรี สิ้นพระชนม์ในพระราชวัง หัวใจและเครื่องในของพระองค์ถูกฝังไว้ภายในโบสถ์หลวงภายในพระราชวัง สมเด็จพระราชินีนาถเอลิซาเบธที่ 1 บรรทมที่นี่คืนหนึ่งระหว่างที่ทรงรอกองทัพเรือสเปนที่ล่องขึ้นมาทางช่องแคบอังกฤษ สมเด็จพระเจ้าชาร์ลส์ที่ 1 บรรทมที่พระราชวังเซนต์เจมส์คืนก่อนที่จะทรงถูกสำเร็จโทษในปี ค.ศ. 1649 โอลิเวอร์ ครอมเวลล์เปลี่ยนพระราชวังเป็นค่ายทหารระหว่างสมัยสาธารณรัฐอังกฤษ สมเด็จพระเจ้าชาร์ลส์ที่ 2 พระราชโอรสของพระเจ้าชาร์ลส์ที่ 1 เปลี่ยนกลับคืนมาเป็นพระราชวังและทรงวางผังอุทยานเซนต์เจมส์ ประวัติ สมัยราชวงศ์ทิวดอร์ พระเจ้าเฮนรีที่ 8 ทรงให้สร้างพระราชวังเซนต์เจมส์ขึ้นในที่ไกลแห่งหนึ่งซึ่งเดิมเคยเป็นโรงพยาบาลรักษาคนโรคเรื้อนที่อุทิศแด่นักบุญเจมส์ผู้น้อย ช่วงแรก พระองค์ใช้พระราชวังเซนต์เจมส์เป็นตำหนักแรมคู่กับสนามเนื้อทรายส่วนพระองค์ใหม่ คือ อุทยานเซนต์เจมส์ พระราชวังใหม่นี้เป็นที่พึงพอพระหฤทัยเป็นที่สองรองจากพระราชวังไวต์ฮอล สร้างขึ้นในระหว่างปี ค.ศ. 1531 ถึง ปี ค.ศ. 1536 (พ.ศ. 2074 - พ.ศ. 2079) เป็นที่ประทับขนาดย่อมพ้นจากชีวิตทางการในราชสำนัก พระราชวังเซนต์เจมส์มีขนาดเล็กกว่าไวท์ฮอลล์ที่อยู่ใกล้เคียงมาก ตั้งอยู่โดยมีท้องสนามสี่แห่งรอบ สนามเหล่านั้นได้แก่ สนามสี สนามทูต สนามยุทธภัณฑ์ และ สนามอาราม ปัจจุบันนี้ ท้องสนามที่ว่ามีอาคารล้อมรอบหมด เว้นแต่สนามอาราม ซึ่งอาคารปิดล้อมอยู่สามด้าน ส่วนด้านที่สี่ติดถนนมาร์ลโบโรห์ เป็นที่รองรับการชุมนุมสาธารณะ คุณลักษณะที่โดดเด่นที่สุดของพระราชวังเซนต์เจมส์คือซุ้มประตูทิศเหนือ ซุ้มนั้นสูงสี่ชั้น มีหอแปดเหลี่ยมมีเชิงเทินสองหอขนาบซ้ายขวา และมีนาฬิกาประดับเด่นอยู่ที่ส่วนชั้นบนสุดและส่วนหน้าจั่ว นาฬิกานี้มาสร้างเพิ่มภายหลังในปี ค.ศ. 1731 (พ.ศ.2274) และบูรณะในปีค.ศ. 1834 (พ.ศ.2377) ภายในพระราชวังประดับตกแต่งด้วยอักษรย่อ H A แทนพระนามเฮนรีและ แอนน์ โบเลย์น พระชายาองค์ที่สองของพระองค์ พระเจ้าเฮนรีที่ 8 ทรงให้สร้างพระราชวังด้วยอิฐแดง และขับเน้นลวดลายด้วยอิฐสีเข้มกว่า มีการปรับปรุงพระราชวังเซนต์เจมส์ในปีค.ศ. 1544 (พ.ศ.2087) โดยเพิ่มภาพวาดบนเพดานฝีมือ ฮันส์ โฮลไบน์ ทั้งมีผู้บรรยายว่าพระราชวังนั้นเป็น 'เคหสถานหลวงที่น่ารื่นรมย์' มีพระโอรสสองพระองค์ของพระเจ้าเฮนรีที่ 8 สิ้นพระชนม์ที่พระราชวังเซนต์เจมส์นี้ ได้แก่ เฮนรี ฟิตซ์รอย ดยุกแห่งริชมอนด์และซัมเมอร์เซตองค์ที่ 1 และ สมเด็จพระราชินีนาถแมรีที่ 1 สมเด็จพระราชินีนาถเอลิซาเบธที่ 1 มักประทับอยู่ที่พระราชวังนี้ และว่ากันว่าทรงพักแรมที่พระราชวังนี้ขณะที่ทรงรอรับมือ กองเรืออาร์มาดาของสเปน ที่จะแล่นเรือขึ้นมาทางช่องแคบอังกฤษ อ้างอิง ซเนต์เจมส์
ในหน้านี้ คุณสามารถเสนอiรูปภาพเกี่ยวกับการแพทย์ที่น่าสนใจเพื่อขึ้นแสดงในส่วนของ 'ภาพแนะนำ' ในสถานีย่อย:แพทยศาสตร์ และสามารถให้ความเห็นสนับสนุนหรือคัดค้านภาพนั้นๆ ได้ คุณสามารถมีส่วนร่วมพัฒนาสถานีย่อยนี้ได้ง่ายๆ ไม่ยากเลย อย่าลังเล! ขั้นตอน หาบทความ หาบทความในวิกิพีเดียไทย หรือ คอมมอนส์ ที่เกี่ยวข้องกับแพทยศาสตร์ซึ่งคุณคิดว่าดีและเหมาะสมที่จะขึ้นเป็นภาพแนะนำ ภาพนั้นควรเป็นภาพที่มีความละเอียดค่อนข้างสูง และต้องมีการติดป้ายระบุสถานะลิขสิทธิ์ของภาพที่ถูกต้องด้วย เสนอชื่อ กดคำว่า แก้ ที่ส่วนของ 'เสนอชื่อภาพแนะนำ' ด้านล่าง ที่บนสุดของหน้า ให้พิมพ์หัวข้อเป็นชื่อไฟล์และใส่ลิงก์ ดังนี้: บรรทัดต่อมา ให้เหตุผลที่เสนอชื่อบทความนั้น แล้วลงชื่อด้วยการพิมพ์ ถ้าภาพนั้นเป็นภาพที่คุณถ่าย วาดหรือประดิษฐ์ขึ้นมาเอง กรุณาพิมพ์ว่า 'เสนอภาพของตัวเอง' หรือ 'self-nomination' คุณสามารถใส่ภาพที่เสนอในหน้านี้ได้โดยใส่ สนับสนุนหรือคัดค้าน ถ้าคุณเห็นด้วยที่จะให้ภาพใดๆ เป็นภาพแนะนำ ให้พิมพ์ สนับสนุน ด้านล่างเหตุผลที่เสนอ แล้วพิมพ์เหตุผลที่คุณสนับสนุน ถ้าคุณไม่เห็นด้วยที่จะให้ภาพใดๆ เป็นภาพแนะนำ ให้พิมพ์ ความเห็น ตามด้วยเหตุผลที่คุณคิดว่าภาพไม่เหมาะสมอย่างไร หรือต้องมีการปรับปรุงด้านใดบ้าง อย่าลืม ลงชื่อท้ายความคิดเห็นของคุณไม่ว่าจะสนับสนุนหรือคัดค้านด้วยการพิมพ์ และกรุณารักษามารยาทด้วย หลังจากการเสนอชื่อ หลังจากภาพได้รับการคัดเลือกแล้ว ภาพนั้นจะได้ไปอยู่ที่หน้าเก็บภาพแนะนำ เสนอชื่อภาพแนะนำ
ทางหลวงแผ่นดินหมายเลข 2129 ทางเข้าลำนารายณ์ หรือ ถนนคชเสนีย์ เป็นทางหลวงสายสั้น ๆ ในตำบลลำนารายณ์ อำเภอชัยบาดาล จังหวัดลพบุรี แยกมาจากทางหลวงแผ่นดินหมายเลข 21 บริเวณช่วงกิโลเมตรที่ 73 (สามแยกชัยบาดาล) มีระยะทางทั้งหมด 1.4 กิโลเมตร (เฉพาะในความดูแลของกรมทางหลวงมีระยะทาง 1.2 กิโลเมตร) ไปสิ้นสุดสายทางที่ถนนสุรนารายณ์ บริเวณช่วงกิโลเมตรที่ 73 (สี่แยกลำนารายณ์) ตรงข้ามกับถนนท่ามะนาว เป็นถนนลาดยางขนาด 6 ช่องทางจราจรตลอดสาย นอกจากนี้ชื่อถนนคชเสนีย์ยังใช้เรียกทางหลวงแผ่นดินหมายเลข 21 ตั้งแต่สามแยกชัยบาดาลไปจนถึงจังหวัดเพชรบูรณ์อีกด้วย ซึ่งสมัยก่อนมีชื่อเรียกว่า ทางหลวงแผ่นดินสายชัยบาดาล-เพชรบูรณ์-หล่มสัก ได้รับการตั้งชื่อเป็น ถนนคชเสนี เมื่อวันที่ 10 ธันวาคม พ.ศ. 2493 เพื่อเป็นเกียรติแก่นายปฐม คชเสนี อดีตอธิบดีกรมทางหลวง แต่ต่อมามีการสะกดชื่อถนนผิดเพี้ยนเป็น ถนนคชเสนีย์ สถานที่สำคัญบริเวณทางหลวงสายนี้ ได้แก่ สถานีขนส่งลำนารายณ์ สถานีรถไฟลำนารายณ์ แขวงทางหลวงลพบุรีที่ 2 (ลำนารายณ์) ตลาดลำนารายณ์ อ้างอิง ระบบสารสนเทศโครงข่ายทางหลวง 2129 4-2129 2129
ถนนทางรถไฟสายเก่าปากน้ำ เป็นถนนสายสำคัญสายหนึ่งของกรุงเทพมหานครและจังหวัดสมุทรปราการ เดิมเป็นทางเดินรถไฟสายปากน้ำ ต่อมาเมื่อยกเลิกรถไฟสายปากน้ำแล้วจึงปรับเป็นถนนขนาด 2 ช่องทางจราจรสวนทาง มีจุดเริ่มต้นจากถนนพระรามที่ 4 ในพื้นที่แขวงคลองเตย เขตคลองเตย กรุงเทพมหานคร ตัดกับถนนเกษมราษฏร์ แล้วจึงเลียบทางพิเศษเฉลิมมหานคร ตัดกับถนนกล้วยน้ำไทแล้วจึงลอดใต้ทางพิเศษเฉลิมมหานคร จากนั้นจึงข้ามคลองพระโขนงเข้าสู่แขวงพระโขนง เขตคลองเตย ตัดกับซอยสุขุมวิท 50 จากนั้นจึงเข้าพื้นที่แขวงพระโขนงใต้ เขตพระโขนง บริเวณใกล้กับจุดตัดกับถนนอาจณรงค์ซึ่งเป็นถนนเลียบทางรถไฟ​ ​ข้ามคลองเจ็ก คลองบางจาก​ แล้วเลียบแม่น้ำเจ้าพระยา ตัดกับซอยสุขุมวิท 62 จากนั้นจึงข้ามคลองบางอ้อเข้าพื้นที่แขวงบางนาเหนือ เขตบางนา ตัดกับถนนสรรพาวุธเข้าพื้นที่แขวงบางนาใต้ แล้วข้ามคลองบางนา ผ่านหน่วยงานทหารเรือ จากนั้นจึงเข้าเขตจังหวัดสมุทรปราการ โดยถนนสายนี้ทำหน้าที่แบ่งเขตระหว่างเขตเทศบาลตำบลสำโรงเหนือ อำเภอเมืองสมุทรปราการ กับเขตเทศบาลเมืองปู่เจ้าสมิงพราย อำเภอพระประแดง จากนั้นจึงตัดกับซอยสุขุมวิท​78 ทางเข้าห้างสรรพสินค้า​อิมพีเรียล​สำโรง​โรงพยาบาล​สำโรง และตลาดส่งสินค้าสำโรง​ ข้ามคลองสำโรง แล้วตัดกับถนนปู่เจ้าสมิงพราย สุดท้ายจึงลอดใต้ทางพิเศษกาญจนาภิเษก และไปสิ้นสุดที่ถนนสุขุมวิทกิโลเมตรที่ 22 (บริเวณพิพิธภัณฑ์ช้างเอราวัณ) ที่ทางแยกโค้งเกริก ถนนทางรถไฟสายเก่านี้เดิมเคยเป็น ทางหลวงแผ่นดินหมายเลข 3109 ปัจจุบันอยู่ในความรับผิดชอบของกรุงเทพมหานครและกรมทางหลวงชนบท (ช่วงถนนในเขตจังหวัดสมุทรปราการ) ลักษณะและสภาพพื้นผิวถนน ในเขตกรุงเทพมหานครเป็นถนนลาดยางและถนนคอนกรีต สภาพถนนตั้งแต่ซอยสุขุมวิท 50 ถึงทางแยกสรรพาวุธถนนเป็นหลุมบ่อเสียหายมาก มีหลุมบ่อขนาดใหญ่และลึกอยู่ทั่วไป (เกิดอุบัติเหตุบ่อยครั้ง โดยเฉพาะผู้ขับขี่จักรยานยนต์) เนื่องจากเป็นเส้นทางวิ่งของรถบรรทุกสินค้าเข้าท่าเรือคลองเตย ช่วงตั้งแต่ถนนเกษมราษฎร์ ถึงถนนพระรามที่ 4 เปิดให้เดินรถขาขึ้นได้ทางเดียว ส่วนเขตจังหวัดสมุทรปราการเป็นถนนคอนกรีต โดยทั่วไปสภาพถนนดี มั่นคง แข็งแรง มีหลุมบ่อบ้างเล็กน้อยบริเวณหน้าบริษัทโตโยต้า มอเตอร์ (ประเทศไทย) จำกัด และบริษัท ฮอนด้า ออโตโมบิล (ประเทศไทย) จำกัด ช่วงตั้งแต่ถนนสุขุมวิทถึงถนนปู่เจ้าสมิงพรายเปิดให้เดินรถขาขึ้นได้ทางเดียว ทางรถไฟสายเก่าปากน้ำ ทางรถไฟสายเก่าปากน้ำ ทางรถไฟสายเก่าปากน้ำ ทางรถไฟสายเก่าปากน้ำ ทางรถไฟสายเก่าปากน้ำ
รู้หรือไม่ right ; เกร็ดความรู้ เรื่องรู้หรือไม่? ประจำเดือนพฤษภาคม พ.ศ. 2551 ผึ้ง มีเหล็กในพิษอยู่ที่บริเวณก้นเช่นเดียวกับต่อ ซึ่งภายหลังจากแทงเหล็กในใส่ศัตรูแล้ว ต่อสามารถดึงเหล็กในออกและบินหนีไปได้ และยังสามารถใช้เหล็กในเดิมต่อยซ้ำได้อีกเหมือนกับการใช้มีดแทง แต่เหล็กในของผึ้งแตกต่างจากเหล็กในของต่อตรงที่ที่มีเงี่ยงหรือขอเกี่ยว ซึ่งเมื่อผึ้งต่อยศัตรูเหล็กในจะเกี่ยวติดกับตัวของศัตรู เมื่อผึ้งบินออกไป ลำตัวส่วนสุดท้ายจะฉีกขาดออก ทำให้ผึ้งตายในที่สุด แมลงแมงป่อง เป็นแมลงที่มีลักษณะประหลาด โดยมีเหล็กในที่ดูเหมือนมีอันตรายอยู่ที่บริเวณหางยาว มีลักษณะโค้งงอคล้ายกับหางของแมงป่อง แต่ความจริงแล้วหางที่ดูเหมือนมีอันตรายร้ายกาจเหมือนกับหางของแมงป่อง กลับเป็นเพียงแค่หางธรรมดาที่ไม่มีพิษร้ายแรงและอันตรายใด ๆ เต่ามะเฟือง เป็นสัตว์น้ำที่สามารถดำน้ำลงไปได้ลึกถึง 1,200 เมตรเพื่อหาอาหาร เต่ามะเฟืองเป็นเต่าทะเลเพียงชนิดเดียวที่มีขนาดใหญ่และสามารถดำน้ำได้ลึกที่สุดในโลก ซึ่งอาหารหลักของเต่ามะเฟืองคือแมงกะพรุน นอกจากนั้นก็ยังมีพวกหอย ปู กุ้งมังกร ดาวทะเลและเม่นทะเลอีกด้วย ฉลามหัวค้อน เป็นฉลามสายพันธุ์เดียวที่มีหัวและรูปร่างที่แปลกประหลาดเหมือนค้อน หัวของฉลามหัวค้อนมีลักษณะใหญ่และยาวเหมือนค้อน ทำให้กลายเป็นชื่อเรียกของพวกมัน ข้อดีของรูปร่างที่ประหลาดทำให้พวกมันส่ายหัวที่มีรูจมูกและลูกตาอยู่ตรงบริเวณปลายทั้งสองด้านของค้อน ทำให้มีโอกาสมองเห็นและจับกลิ่นของเหยื่อเพิ่มขึ้นถึงสองเท่า เกร็ดความรู้เกี่ยวกับสัตว์ }
ยาฉีดคุมกำเนิด เป็นวิธีคุมกำเนิดชั่วคราวที่มีประสิทธิภาพในการป้องกันการตั้งครรภ์สูง ที่ได้รับความนิยมจากสตรีเพิ่มมากขึ้น เนื่องจากสะดวกในการใช้ เป็นอีกทางเลือกสำหรับผู้ที่ไม่ชอบกินยา หรือมักลืมกิน กลไกในการป้องกันการตั้งครรภ์ ทำให้เมือกที่บริเวณปากมดลูกเหนียวข้นขึ้น มีผลทำให้อสุจิผ่านเข้ามาผสมกับไข่ได้ยากขึ้น ทำให้เยื่อบุมดลูกบางลง ไม่เหมาะต่อการฝังตัวของไข่ Progesterone ในขนาดสูงๆ ทำให้ผนังมดลูก และกล้ามเนื้อมดลูกฝ่อไม่เจริญ อาการไม่พึงประสงค์ อาจทำให้เกิดฝ้าขึ้นที่หน้า น้ำหนักตัวเพิ่ม ปวดศีรษะ เป็นต้น ทำให้ภาวะประจำเดือนผิดปกติ คือมีประจำเดือนกระปริดกระปรอย,ประจำเดือนมาไม่แน่นอน, สตรีบางคนประจำเดือนอาจไม่มาเลยในระหว่างที่ฉีดยาคุมกำเนิด หลังจากหยุดฉีดยาคุมกำเนิดแล้ว โอกาสมีบุตรอีกจะช้า บางคนอาจเป็นปี หรือหลายปีก็ได้ ดังนั้นสตรีที่จะฉีดยาคุมกำเนิดควรเคยมีบุตรมาแล้ว หรือไม่ต้องการมีบุตรอีก ข้อห้ามใช้สำหรับยาฉีดคุมกำเนิด เลือดออกผิดปกติจากเยื้อมดลูกไม่ทราบสาเหตุ สตรีที่ยังไม่เคยมีบุตร โรคมะเร็งอวัยวะสืบพันธุ์ โรคเบาหวาน มีประวัติโรค Tromboembolism โรคตับ สงสัยหรือมีการตั้งครรภ์ ตัวอย่างยาฉีดคุมกำเนิด ยาฉีดคุมกำเนิดที่มี Progestogen อย่างเดียว เช่น Medroxyprogesterone acetate (DMPA) (Depo-Provera®, Depo-progesta®) ฉีดเข้ากล้ามเนื้อในขนาด 150 mg สามารถคุมกำเนิดได้ 3 เดือน Norethisterone enanthate (NET – EN) (Noristerat®) ฉีดเข้ากล้ามเนื้อในขนาด 200 mg สามารถคุมกำเนิดได้ 3 เดือน อ้างอิง ฉีด
ภาพยนตร์ลาว คือภาพยนตร์ภาษาลาว โดยในยุคแรกประมาณปี ค.ศ. 1950 เป็นต้นมาภาพยนตร์ลาวส่วนใหญ่เป็นหนังสารคดีที่ทำขึ้นเพื่อโน้มน้าวประชาชนให้รักชาติ ภายใต้การอำนวยการสร้างของรัฐบาลและกลุ่มแนวลาวรักชาติ (Lao Patriotic Front) อาทิเช่นภาพยนตร์เรื่อง Gathering in the Zone of Two Provinces ถือเป็นภาพยนตร์ที่เก่าแก่ที่สุด ไม่ปรากฏปีที่สร้าง สร้างโดยคนทำภาพยนตร์เวียดนาม ,20 ปีแห่งการปฏิวัติ (1965) , ไซซะนะละดูแล้ง (ชัยชนะฤดูแล้ง - 1970) และ แดนแห่งอิดสะระ (1970) ต่อมารัฐบาลลาวเริ่มทำหนังบ้างและมีจุดประสงค์เพื่อปลูกฝังให้คนรักชาติเช่นเดิม เช่น เพื่อนฮัก เพื่อนแค้น และ แผ่นดินของเฮา (ทั้ง 2 เรื่องไม่ปรากฏปีที่ฉาย) มีการเผยแพร่ด้วยวิธีเร่ฉายตามชานเมืองเพื่อให้เข้าถึงคนหมู่มาก หลังปี ค.ศ. 1975 หลังการปลดปล่อยประเทศ วงการหนังลาวเข้าสู่ภาวะซบเซา แต่อย่างไรก็ตามกระทรวงวัฒนธรรมได้ตั้งศูนย์สำเนาฟิล์มขึ้นเพื่อรักษาฟิล์มหนังและผลิตสารคดีเผยแพร่ทางโทรทัศน์ในวาระสำคัญต่างๆ มากกว่าการปลุกระดมดังแต่ก่อน เช่น บันทึกการประชุมนานาชาติ ,บันทึกเหตุการณ์น้ำท่วม, บันทึกการสร้างเมืองใหม่ เป็นต้น ต่อมาปี 1983 รัฐบาลลาวและเวียดนามร่วมกันสร้างภาพยนตร์เล่าเรื่องเรื่องแรก คือ เสียงปืนจากทุ่งไห่ กำกับโดย สมจิต พนเสนาและ พัน กี นัม ผู้กำกับชาวเวียดนาม เป็นภาพยนตร์ที่มีเนื้อหาเกี่ยวกับกองกำลังทหารยุคคอมมิวนิสต์ แต่ได้ผลลัพธ์ที่ไม่ดีนัก ต่อมารัฐบาลลาวสร้างหนังเรื่อง บัวแดง ในปี 1988 เป็นเรื่องราวรันทดของครอบครัวที่ถูกพรากจากกันโดยสงครามกลางเมือง เป็นเรื่องที่มีฉากหลังอยู่ในปี 1972 ภาพยนตร์เรื่องนี้ประสบความสำเร็จดี และหนังจากทุนเวียดนามเรื่อง ขรัวพญาช้าง ในปี ค.ศ. 2008 กับภาพยนตร์ลาวเรื่อง สะบายดีหลวงพระบาง นำแสดงโดย อนันดา เอเวอริ่งแฮม และ คำลี่ พิลาวง อ้างอิง
ความกลัวสงครามโลกครั้งที่สามซึ่งเกรงว่าจะเป็นสงครามทำลายล้างมวลมนุษยชาติ การทหาร เป็นเครื่องมืออย่างหนึ่งของรัฐ มีหน้าที่หลักเพื่อปกป้องอธิปไตยของรัฐ และอาจถูกใช้เพื่อเป้าหมายอื่นซึ่งเป็นผลประโยชน์แก่รัฐ นักการทหารชาวจีนแห่งยุคโบราณ ซุนวู – เจ้าของตำราพิชัยสงครามอันลึกซึ้ง – ได้สรุปว่า 'การทหาร เกี่ยวพันถึงความเป็นความตายของชาติรัฐ' มิติของการทหารนั้น ไม่อาจวัดเพียงแค่การมีกองกำลังติดอาวุธเท่านั้น หากแต่ยังเกี่ยวข้องถึง เศรษฐกิจ การเมือง และการทูตของรัฐอีกด้วย สงครามมักจะยุติลงเมื่อฝ่ายหนึ่งประสบความล้มเหลวทางด้านยุทธศาสตร์และยุทธวิธี จนต้องยอมจำนนหรือถูกยึดครอง การทหารมักเป็นเครื่องหมายของการใช้กำลังตัดสินปัญหาและเป็นจุดกำเนิดของความขัดแย้งต่าง ๆ – ภายหลังสงครามแต่ละครั้งยุติลง ผลที่เกิดขึ้นจะนำไปสู่การเปลี่ยนแปลงครั้งใหญ่แบบลูกโซ่ทั้งทางการเมือง ภูมิประเทศและเทคโนโลยี อย่างไรก็ตาม ภายหลังการยุติของสงครามโลกครั้งที่สอง บทบาทของทหารได้เปลี่ยนไป การรุกรานชาติรัฐอื่นด้วยกำลังทหารไม่ได้รับการยอมรับอีกต่อไป ทำให้บทบาทของทหารเปลี่ยนแปลงไปตามยุคสมัยด้วยเช่นกัน – จากการทำสงครามเพื่อรัฐ ก็กลายเป็นการปฏิบัติการเพื่อมนุษยชาติ เช่น ปฏิบัติการรักษาสันติภาพในหลายพื้นที่ของโลกของกองกำลังรักษาสันติภาพแห่งสหประชาชาติ หรือปฏิบัติการช่วยเหลือผู้ประสพภัยธรรมชาติในประเทศ แต่ว่าแม้บทบาทของการทหารจะเปลี่ยนไปอย่างไร กองทัพก็จะยังคงเป็นเครื่องมือของรัฐ ในการใช้แสนยานุภาพ เพื่อปกปักรักษาผลประโยชน์ของประเทศชาติและอธิปไตยของชาติอยู่ดังเดิม ไม่ว่ากาลเวลาจะเปลี่ยนไปสักเท่าใดก็ตาม
อุตสาหกรรม เป็นคำจำกัดความที่ใช้กับกิจกรรมที่ใช้ทุนและแรงงาน เพื่อที่จะผลิตสิ่งของ หรือ จัดให้มีบริการ เช่น อุตสาหกรรมสิ่งทอ ในยุควิกตอเรีย นักประวัติศาสตร์เรียกช่วงเวลานั้นว่า การปฏิวัติอุตสาหกรรม โดยมีการผลิตเครื่องทุ่นแรงต่าง ๆ มากมาย และ ทำให้อุตสาหกรรมเจริญรุดหน้าอย่างรวดเร็วและมีระเบียบ เป็นมาตรฐานเดียวกันทั้งหมด นอกจากนี้ การปฏิวัติอุตสาหกรรมยังเกี่ยวข้องกับลัทธิสังคมนิยมของคาร์ล มาร์กซ (ลัทธิมาร์กซ) อีกด้วย ในปัจจุบันอุตสาหกรรมถือเป็นสิ่งหนึ่งที่จำเป็นต่อมนุษย์อย่างยิ่ง ด้วยว่ามนุษย์ต้องพึ่งพาการผลิตสิ่งที่จำเป็นต่อชีวิตประจำวัน หรือเรียกรวมว่าปัจจัยสี่ โดยสิ่งที่สามารถผลิตปัจจัยสี่ให้ดี มีคุณภาพและไม่ก่ออันตราย หรือก่ออันตรายให้กับร่างกายและทรัพย์สินน้อยที่สุด การปั่นด้ายในโรงงานอุตสาหกรรมช่วงยุคปฏิวัติอุตสาหกรรม การปฏิวัติอุตสาหกรรม ในปีค.ศ. 1765 เจมส์ วัตต์ นักวิทยาศาสตร์และวิศวกรชาวสกอตแลนด์ ได้ปรับปรุงเครื่องจักรไอน้ำแบบเก่าให้มีคุณภาพดียิ่งขึ้น และจดสิทธิบัตรในชื่อเครื่องสันดาปแยก (separate condenser) สิ่งนี้เปลี่ยนโลกใหม่ทั้งหมด ซึ่งมันทำให้ช่างฝีมือที่ผลิตสินค้าด้วยมือหลายๆคนต้องตกงาน เพราะเกิดอุตสาหกรรมโรงงานโดยใช้เครื่องจักรขึ้น และทำให้เจ้าของบริษัทต่างๆพากันร่ำรวยขึ้น เนื่องจากใช้เครื่องจักรผลิต จึงผลิตได้ในจำนวนมาก มีคุณภาพดีกว่าสินค้าทำด้วยมือ และมีราคากับค่าจ้างที่ถูกกว่าอีกด้วย โดนเหตุการณ์ดังกล่าวเกิดในสมัยสมเด็จพระราชินีวิกตอเรีย และค่อยๆขยายการปฏิวัตินี้ไปยังฝั่งทวีป และทั่วโลกตามลำดับ
ดัชเชสแห่งยอร์ก หมายถึงภรรยาของดยุกแห่งยอร์ก ที่มีมาตั้งแต่รัชสมัยสมเด็จพระเจ้าเอ็ดเวิร์ดที่ 3 แห่งอังกฤษ ดัชเชสแห่งยอร์กพระองค์แรกคือเจ้าหญิงอิสซาเบลลาแห่งคาสตีล และมีเป็นดัชเชสแห่งยอร์กคนปัจจุบัน คือ ซาราห์ ดัชเชสแห่งยอร์ก อดีตพระชายาของเจ้าชายแอนดรูว์ ดยุกแห่งยอร์ก รายพระนาม พระรูป พระนาม ประสูติ เสกสมรส ดำรงตำแหน่ง คู่อภิเษก สิ้นสุด สิ้นพระชนม์ ตราอาร์ม อินฟันตาอิซาเบลลาแห่งกัสติยา 1355 11 กรกฎาคม 1372 6 สิงหาคม 1385 เอ็ดมันด์แห่งแลงลีย์ 23 ธันวาคม 1392 เลดีโจน ฮอลแลนด์ 1380 4 พฤศจิกายน 1393 1 สิงหาคม 1402พระสวามีสิ้นพระชนม์ 12 เมษายน 1434 เดอะ ออนะระเบิล ฟิลิปปา เดอ โมฮัน ก่อน 7 ตุลาคม 1398 1 สิงหาคม 1402 เอ็ดเวิร์ดแห่งนอริช 25 ตุลาคม 1415พระสวามีสิ้นพระชนม์ 17 กรกฎาคม 1431 เลดีเซซิลี เนวิลล์ 3 พฤษภาคม 1415 ตุลาคม 1429 (หรือก่อนหน้านั้น) ริชาร์ด แพลนทาเจเนต 30 ธันวาคม 1460พระสวามีสิ้นพระชนม์ 31 พฤษภาคม 1495 เลดีแอนน์เดอโมว์เบรย์ 10 ธันวาคม 1472 15 มกราคม 1478 เจ้าชายริชาร์ดแห่งชรูว์สเบอรี 19 พฤศจิกายน 1481 เลดีแอนน์ ไฮด์ 12 มีนาคม 1637 3 กันยายน 1660 เจ้าชายเจมส์ สจวต 31 มีนาคม 1671 เจ้าหญิงแมรีแห่งโมดีนา 5 ตุลาคม 1658 21 พฤศจิกายน 1673 6 กุมภาพันธ์ 1685พระสวามีขึ้นครองราชย์;ขึ้นเป็นพระราชินี 7 พฤษภาคม 1718 เจ้าหญิงเฟรเดอริกา ชาร์ลอตต์แห่งปรัสเซีย 7 พฤษภาคม 1767 29 กันยายน 1791 เจ้าชายเฟรเดอริก 6 สิงหาคม 1820 เจ้าหญิงวิกตอเรีย แมรีแห่งเท็ก 26 พฤษภาคม 1867 6 กรกฎาคม 1893 เจ้าชายจอร์จ 6 พฤษภาคม 1910พระสวามีขึ้นครองราชย์;ขึ้นเป็นพระราชินี 24 มีนาคม 1953 เลดีเอลิซาเบธ โบวส์-ลีออน 4 สิงหาคม 1900 26 เมษายน 1923 เจ้าชาย อัลเบิร์ต 11 ธันวาคม 1936พระสวามีขึ้นครองราชย์;ขึ้นเป็นพระราชินี 30 มีนาคม 2002 ซาราห์ เฟอร์กูสัน 15 ตุลาคม 1959 23 กรกฎาคม 1986 เจ้าชายแอนดรูว์ 30 พฤษภาคม 1996หย่า;แต่ยังใช้ยศจนถึง 17 ตุลาคม 2025 ยุติการใช้ยศหลังจากเจ้าชายแอนดรูว์ทรงสละพระยศ
มูลนิธิชีวิตสดใส ในทูลกระหม่อมหญิงอุบลรัตนราชกัญญา สิริวัฒนาพรรณวดี ทรงตั้งพระทัยแน่วแน่ที่จะพระราชทานความช่วยเหลือในการบรรเทาความเดือดร้อนทุกข์ยากดังกล่าว จึงทรงพระกรุณาพระราชทานกำเนิด มูลนิธิชีวิตสดใส ให้เป็นองค์การสาธารณกุศล โดยมีวัตถุประสงค์ คือ ส่งเสริมการสังคมสงเคราะห์ การศึกษา การกีฬา สุขภาพอนามัย และการศาสนา ส่งเสริมสนับสนุนและร่วมมือกับรัฐบาล เอกชน และองค์การการกุศลอื่น ๆ ในการแก้ไขปัญหาความเดือดร้อนและความยากจนของประชาชน ดำเนินกิจกรรมในการช่วยเหลือเด็ก เยาวชน และประชาชนในด้านเศรษฐกิจและสังคมให้มีคุณภาพชีวิตที่ดีขึ้น สามารถช่วยตัวเองและพึ่งตัวเองได้ ดำเนินกิจกรรมในการรณรงค์ป้องกันและแก้ไขปัญหายาเสพติด ความเดือดร้อนและความยากจนของประชาชน ดำเนินการเพื่อสาธารณประโยชน์หรือร่วมมือกับองค์การการกุศลอื่น ๆ เพื่อสาธารณประโยชน์ ไม่ดำเนินการเกี่ยวข้องกับการเมืองแต่ประการใด มูลนิธิชีวิตสดใสก่อกำเนิดเป็นองค์การสาธารณกุศลลำดับที่ 574 ตามประกาศกระทรวงการคลังฯ โดยได้รับการจดทะเบียนเมื่อวันที่ 1 กุมภาพันธ์ 2548 เลขที่ กท 1415 ภายหลังสถานการณ์ความไม่สงบในพื้นที่จังหวัดชายแดนภาคใต้เริ่มต้นขึ้นได้ประมาณ 1 ปีเศษโดยทูลกระหม่อมหญิงอุบลรัตนราชกัญญา สิริวัฒนาพรรณวดี องค์ผู้ประทานกำเนิดมูลนิธิ ได้ทรงอัญเชิญกระแสพระราชดำรัส “เข้าใจ เข้าถึง พัฒนา” “รู้รักสามัคคี” และปรัชญาเศรษฐกิจพอเพียงมาเป็นแนวทางดำเนินโครงการพัฒนาคุณภาพชีวิต เพื่อเสริมสร้างสันติสุขใน จังหวัดชายแดนภาคใต้ เพื่อถวายเป็นพระราชกุศลในวโรกาสฉลองสิริราชสมบัติครบ 60 ปี ในปี พ.ศ. 2549 การพัฒนาเด็กก่อนวัยเรียน เด็กก่อนวัยเรียน เป็นวัยที่พัฒนาการทุกด้านกำลังเจริญเติบโต การส่งเสริมเพื่อให้ เด็กสามารถเติบโตและเรียนรู้เพื่อการดำเนินชีวิตต่อไปนั้น ควรปลูกฝังให้เด็กมีเจตคติ ที่ดีต่อการรับรู้ เกิดการเรียนรู้และมีความสามารถในการแสวงหาความรู้เพื่อเลือกและนำมาใช้ตามสถานการณ์ที่ตนต้องการได้อย่างเหมาะสม ดังนั้นจึงควรจัดการเรียน การสอนที่สอดคล้องกับวัฒนธรรมและวิถีชีวิตทางสังคมของเด็ก ควบคู่กับคุณธรรม จริยธรรม การเสริมสร้างคุณธรรม จริยธรรมแก่เด็กและเยาวชน เด็กและเยาวชน เป็นทรัพยากรบุคคลที่สำคัญของประเทศชาติ การพัฒนาเด็กและเยาวชนเพื่อให้เป็นคนดี มีคุณค่า และมีอนาคตนั้น จะต้องส่งเสริมและสนับสนุนให้เด็กได้รับการศึกษาอย่างเต็มตามศักยภาพควบคู่ไปกับการปลูกฝังคุณธรรมจริยธรรมเพื่อให้สามารถนำความรู้ไปใช้ในการดำเนินชีวิตและอยู่ร่วมกันในสังคมได้อย่างมีความสุข โดยได้จัดกิจกรรมเสริมสร้างคุณธรรมจริยธรรมสำหรับเด็กและเยาวชนในพื้นที่โครงการ การพัฒนาการศึกษาในโรงเรียนสอนศาสนา เนื่องจากการจัดการศึกษาในโรงเรียนสอนศาสนา ซึ่งได้แก่ โรงเรียนเอกชนสอนศาสนาอิสลาม สถาบันศึกษาปอเนาะและโรงเรียนพระปริยัติธรรมในพื้นที่จังหวัดชายแดนภาคใต้ยังไม่สามารถตอบสนองความต้องการของประชาชนโดยเฉพาะอย่างยิ่งการพัฒนาคุณภาพของการศึกษาแบบครบวงจรตามพระราชบัญญัติการศึกษาแห่งชาติ พ.ศ. 2542 ที่ยึดผู้เรียนเป็นศูนย์กลางและที่สอดคล้องเหมาะสมกับวิถีชีวิตเฉพาะท้องถิ่น การเสริมสร้างชุมชน “รู้รักสามัคคี อยู่ดีมีสุข” ดำเนินการจัดตั้ง “ศูนย์การเรียนรู้ชีวิตสดใส” ขึ้นในชุมชนเพื่อเสริมสร้างสังคมให้เกิดความปรองดอง ความเป็นปึกแผ่นของประชาชนในท้องถิ่นและการยอมรับในความหลากหลายทางวัฒนธรรมและวิถีชีวิตท้องถิ่น โดยอัญเชิญกระแสพระราชดำรัส “รู้รักสามัคคี” มาเป็นแนวทางควบคู่ไปกับการพัฒนาคุณภาพชีวิต และการใช้ชีวิตร่วมกันตามปรัชญาเศรษฐกิจพอเพียงโดยในระยะเริ่มต้นโครงการได้ใช้สถานที่ซึ่งมีความพร้อมและทำเลที่ตั้งที่เหมาะสมในการกระจายความช่วยเหลือไปยังหมู่บ้าน วัด มัสยิด และโรงเรียน อ้างอิง มูลนิธิชีวิตสดใส ช
รู้หรือไม่ right ; เกร็ดความรู้ เรื่องรู้หรือไม่? ประจำเดือนมิถุนายน พ.ศ. 2551 แมลงเต่าทอง หรือเรียกอีกอย่างว่า 'ด้วงเต่าท้องลาย' สามารถพบเห็นได้โดยง่าย เพราะนอกจากลำตัวจะมีสีสันสดใสเช่นสีแดง สีเหลืองซึ่งตัดกับจุดสีดำบนลำตัว แมลงเต่าทองเป็นสมาชิกในกลุ่มของแมลงปีกแข็ง ซึ่งเป็นกลุ่มแมลงที่ใหญ่ที่สุด เนื่องจากมีจำนวนมากกว่าครึ่งล้านชนิด ตั้งแต่ด้วงโกไลแอท ด้วงแรดไปจนถึงแมลงจำพวกมอดซึ่งมีขนาดเล็ก มด จัดเป็นแมลงที่มีความเหมาะสมที่จะอาศัยอยู่ในสวนหรือป่ามากกว่าในบ้าน ซึ่งจะกลายเป็นสัตว์รบกวนทันที มด ผึ้งและต่อนั้น จัดอยู่ในกลุ่มของแมลงกลุ่มใหญ่ ซึ่งมีจำนวนประมาณ 300,000 ชนิด แมลงในกลุ่มนี้เกือบทุกชนิด สามารถกัดและต่อยได้ แม้ว่าบางชนิดจะตัวเล็กเกินกว่าจะทำร้ายมนุษย์ได้ แต่บางชนิดเช่นมดคันไฟ มดตะนอยก็สามารถทำร้ายมนุษย์จนถึงตายได้เช่นกัน มวนจิงโจ้น้ำ สามารถเดินบนผิวน้ำได้ เนื่องจากมีลำตัวบางเบา และมีขายาว ๆ แผ่กางออก ทำให้สามารถไถลตัวไปบนพื้นผิวน้ำ ซึ่งมีคุณสมบัติเป็นแผ่นบาง ๆ เกิดจากแรงตึงผิว ซึ่งเป็นคุณสมบัติอย่างหนึ่งของน้ำ มวนจิงโจ้น้ำเป็นสมาชิกในกลุ่มแมลงจำพวกมวน อาศัยในแหล่งน้ำและกินสัตว์ตัวเล็ก ๆ ที่ตกลงในในน้ำเป็นอาหาร แมลงตด จัดเป็นด้วงชนิดหนึ่งที่มีขนาดเล็ก เมื่อถูกศัตรูจู่โจม จะฉีดพ่นละอองของเหลวออกมาจากก้น ที่มีลักษณะคล้ายปืนฉีดน้ำ สารละอองที่ฉีดพ่นออกจากจะมีสีขาวขุ่นและฟุ้งกระจาย ช่วยทำให้ศัตรูผู้จู่โจมรู้สึกเจ็บแปลบและตกใจ ก่อนจะหลบหนีไป แมงมุม มีขาแปดขา จึงไม่ใช่แมลง แต่จัดเป็นสัตว์ในกลุ่มที่เรียกว่า แมง แมงมุมทุกชนิดเป็นสัตว์นักล่า มีขากรรไกรขนาดใหญ่ รูปร่างลักษณะเหมือนเขี้ยวใช้สำหรับจับและกัดเหยื่อ เขี้ยวจะฉีดพิษเพื่อสังหารหรือทำให้เหยื่อแน่นิ่ง หลังจากนั้นแมงมุมจะฉีกและกินเหยื่อ หรือดูดกินของเหลวจากตัวเหยื่อ แมงป่อง เห็บและไรก็มีขาแปดขา จึงจัดเป็นพวกแมงเช่นเดียวกับแมงมุม เกร็ดความรู้เกี่ยวกับสัตว์ }
กันดาล หรือ ก็อนฎาล เป็นจังหวัดหนึ่งทางภาคใต้ของประเทศกัมพูชา มีตาเขมาเป็นเมืองหลักของจังหวัด พื้นที่ของจังหวัดนี้โอบล้อมกรุงพนมเปญซึ่งเป็นเมืองหลวงของประเทศ ประวัติ จังหวัดกันดาล เป็นชื่อของจังหวัดหนึ่งของประเทศกัมพูชา ในรัชสมัยของพระบาทสมเด็จพระนโรดม บรมรามเทวาวตาร (พ.ศ. 2403-2447) และในรัชสมัยของพระบาทสมเด็จพระสีสุวัตถิ์ (พ.ศ. 2447-2470) พระราชอาณาจักรกัมพูชาแบ่งจังหวัดกันดาลออกเป็นหลายจังหวัด ได้แก่ จังหวัดเลวียแอม (ลฺวาเอม), จังหวัดสอาง (สฺอาง), จังหวัดเกาะธม (เกาะธํ), จังหวัดก็อนดาลสตึง (กณฺฏาลสทึง) ปัจจุบันจังหวัดเหล่านี้ได้กลายไปเป็นอำเภอของจังหวัดกันดาล เช่น อำเภอเลวียแอม (ลฺวาเอม), อำเภอสอาง (สฺอาง), อำเภอเกาะธม (เกาะธํ), อำเภอก็อนดาลสตึง (กณฺฏาลสทึง) เป็นต้น (ปรากฎตามเอกสารมหาบุรุษเขมร) ตามจารึกที่สถูปสมเด็จพระหริรักษ์รามมหาอิศราธิบดีและสถูปโบราณอื่นๆ อีกมากมายบนพนมพระราชทรัพย์ที่อุดงมีชัย อําเภอโป็นเญียลือ (พญาฦๅ) ในรัชสมัยของพระนโรดม และพระสีสุวัตถิ์ บริเวณเขาพนมราชทรัพย์นี้เคยเป็นอำเภอสําโรงทอง (ต่อมาภายได้ย้ายไปขึ้นกับจังหวัดกำปงสปือ) ในรัชสมัยพระบาทสมเด็จพระนโรดม บรมรามเทวาวตาร (พ.ศ. 2403-2447) ได้มีการย้ายเมืองหลวงจากกรุงอุดงมีชัยไปที่กรุงพนมเปญ ทำให้อุดงมีชัยถูกยุบกลายเป็นจังหวัดอุดงมีชัย ทำให้เกิดจังหวัดย่อยๆจำนวนมากในบริเวณจังหวัดกันดาล ในรัชสมัยพระบาทสมเด็จพระสีสุวัตถิ์ มุนีวงศ์ (พ.ศ. 2470-2484) ได้มีการปรับปรุงการบริหารจังหวัดขึ้นใหม่ ได้มีการยุบจังหวัดย่อยๆรวมเข้ากับจังหวัดกันดาลกลายเป็นอำเภอ เช่น จังหวัดอุดงมีชัยได้ถูกยุบรวมถึงบริเวณเขาพนมพระราชทรัพย์ได้ย้ายมาอยู่ขึ้นกับอำเภอโป็นเญียลือ (พญาฦๅ) จังหวัดกันดาล (จารึกพระสถูปพระสีสุวัตถิ์) ทำให้จังหวัดกันดาลได้มีโครงสร้างการปกครองมาตั้งแต่สมัยพระบาทสมเด็จพระสีสุวัตถิ์ มุนีวงศ์ในสมัยที่ฝรั่งเศสปกครองอาณานิคม การแบ่งเขตการปกครอง จังหวัดกันดาลประกอบด้วย 11 อำเภอ ได้แก่ ชื่อ อังกฤษ เขมร หน่วยการปกครอง Geocode 1 กันดาลสตึง (กณฺฏาลสทึง) Kandal Stueng កណ្ដាលស្ទឹង อำเภอ (สฺรุก, ស្រុក) 0801 2 เกียนซวาย (เกียนสฺวาย) Kien Svay កៀនស្វាយ อำเภอ (สฺรุก, ស្រុក) 0802 3 ขสัจกันดาล (ขสาจ่กณฺฏาล) Khsach Kandal ខ្សាច់កណ្ដាល อำเภอ (สฺรุก, ស្រុក) 0803 4 เกาะธม (เกาะธํ) Kaoh Thum កោះធំ อำเภอ (สฺรุก, ស្រុក) 0804 5 เลิกแด็ก (เลีกแฏก) Leuk Daek លើកដែក อำเภอ (สฺรุก, ស្រុក) 0805 6 เลวียแอม (ลฺวาเอม) Lvea Aem ល្វាឯម อำเภอ (สฺรุก, ស្រុក) 0806 7 มุขก็อมปูล (มุขกํพูล) Mukh Kampul មុខកំពូល อำเภอ (สฺรุก, ស្រុក) 0807 8 อังค์สนูล (องฺคสนูล) Angk Snuol អង្គស្នួល อำเภอ (สฺรุก, ស្រុក) 0808 9 โป็นเญียลือ (พญาฦๅ) Ponhea Lueu ពញាឮ อำเภอ (สฺรุก, ស្រុក) 0809 10 สอาง (สฺอาง) S'ang ស្អាង อำเภอ (สฺรุก, ស្រុក) 0810 11 ตาเขมา (ตาเขฺมา) Ta Khmau តាខ្មៅ เทศบาล (กฺรุง, ក្រុង) 0811 12 ซ็อมเปาปูน Sampeou Poun សំពៅពូន เทศบาล (กฺรุง, ក្រុង) 0812 13 อริย์กซัตร์ Akreiy Ksatr អរិយក្សត្រ เทศบาล (กฺรุง, ក្រុង) 0813 อ้างอิง กันดาล
การบดยาง เนื่องจากยางธรรมชาติมีขนาดโมเลกุลใหญ่ โดยมีน้ำหนักโมเลกุลเฉลี่ยโดยประมาณ 1 ล้าน การบดยาง (Mastication) จึงเป็นการทำให้โมเลกุลของยางมีขนาดเล็กลง ความหนืดลดลง ทำให้แปรรูปได้สะดวกขึ้น ซึ่งต่างจากยางสังเคราะห์ที่มีการควบคุมขนาดโมเลกุลตามต้องการอยู่แล้วขณะที่สังเคราะห์จึงไม่มีความจำเป็นต้องมีการบด เครื่องมือที่ใช้ในการบดยางมีหลายชนิด ได้แก่ เครื่องบดยางสองลูกกลิ้ง Internal Mixer เป็นต้น การควบคุมความหนืดของยาง ยางแห้งพันธุ์ต่าง ๆ เมื่อนำเอามาทดสอบค่าความหนืดภายใต้อุณหภูมิและเวลาเดียวกัน (ML1+4;100°C) ค่าความหนืดจะอยู่ที่ 43-100 หน่วยมูนี่ แต่ถ้าทิ้งยางแห้งนี้ไว้สัก 2-4 เดือน ยางก็จะมีความหนืดเพิ่มขึ้นจากเดิมเป็น 74-126 หน่วยมูนี่ ดังนั้นจึงต้องมีการปรับสภาพค่าความหนืดของยางให้คงที่หรือสม่ำเสมอ จึงต้องมีการใช้สารเคมีประเภท ไฮดรอกซิลามีนไฮโดรคลอไรด์ ซึ่งเป็นสารเคมีที่ควบคุมความหนืดของยางให้มีค่าค่อนข้างสม่ำเสมอ ซึ่งสารเคมีที่ใส่เข้าไปจะเข้าไปทำปฏิกิริยากับอนุมูลของหมู่อัลดีไฮด์ในโครงสร้างโมเลกุลยาง จึงทำให้ภายในระหว่างโมเลกุลยางที่เก็บไว้ไม่มีพันธะไฮโดรเจนเกิดขึ้น ความหนืดของยางจึงไม่เพิ่มขึ้น โดยค่าความหนืดเมื่อใช้สารควบคุมความหนืดจะอยู่ที่ 37-99 หน่วยมูนี่ ความหนืดถือเป็นเรื่องที่สำคัญมากในทางอุตสาหกรรมที่จะต้องนำเอายางธรรมชาติมาเข้าสู่กระบวนการแปรรูปเป็นผลิตภัณฑ์ จึงต้องมีการปรับสภาพความหนืดของยางธรรมชาติให้มีค่าที่คงที่ อ้างอิง ยาง
โรงเรียนราชประชานุเคราะห์ 38 เดิมชื่อโรงเรียนราชกรูดวิทยา เป็นโรงเรียนสังกัดกรมสามัญศึกษาเดิม เปลี่ยนมาเป็นโรงเรียนศึกษาสงเคราะห์จัดการศึกษาสำหรับเด็กด้อยโอกาส เมื่อวันที่ 8 เมษายน พ.ศ. 2548 ภายใต้การดูแลของมูลนิธิราชประชานุเคราะห์ในพระบรมราชูปถัมภ์ จัดกิจกรรมการเรียนการสอน 4 ช่วงชั้น ตั้งแต่ระดับชั้นประถมศึกษาปีที่ 1 – ชั้นมัธยมศึกษาปีที่ 6 ปัจจุบันบริหารโดยผู้อำนวยการพรเทพ แป้นเพชร มีบุคลากรครูประจำการ 16 คน พนักงานราชการ 2 คน และครูอัตราจ้าง 21 คน โรงเรียนราชประชานุเคราะห์ 38 ยึดการบริหารจัดการแบบมีส่วนร่วม และดำเนินโครงการตามพระราชดำริ อย่างหลากหลาย ได้แก่ โครงการสวนพฤกษศาสตร์โรงเรียน , ปลูกพืชผักสวนครัว , การเพาะเห็ด , การเลี้ยงสุกร ,การเลี้ยงปลา , โครงการรักการอ่าน , ห้องสมุดเฉลิมพระเกียรติ และโครงการเกษตรอินทรีย์ ซึ่งได้รับความไว้วางใจจากชุมชนให้เป็นโรงเรียนนำร่อง Bio Diesel นอกจากนี้โรงเรียนยังได้จัดกิจกรรมส่งเสริมหลักสูตรอย่างหลากหลายให้เหมาะสมกับสภาพการณ์ของผู้เรียน ฝึกฝนให้เป็นคนที่รู้คุณค่าของเวลา ใช้เวลาว่างให้เป็นประโยชน์ทั้งต่อตนเองและสังคมส่วนรวม ทั้งเวลาหลังเลิกเรียนและวันหยุดเสาร์-อาทิตย์ ได้แก่ 1. กิจกรรมกีฬา ผู้เรียนได้แสดงความสามารถด้านกีฬา ช่วยให้ร่างกายสมบูรณ์แข็งแรง มีจิตใจที่แจ่มใส และบางประเภทสามารถสร้างชื่อเสียงให้แก่โรงเรียนได้ อาทิเช่น กีฬาตะกร้อ เปตอง และ ฟุตบอล 2. กิจกรรมส่งเสริมการงานอาชีพ โดยจัดกิจกรรมตามกลุ่มความสนใจ ให้ผู้เรียนมีความรู้ความเข้าใจ ฝึกปฏิบัติและนำไปใช้ในชีวิตประจำวันได้ ได้แก่ การปลูกพืชผัก การเลี้ยงสัตว์ การสร้างอาชีพค้าขายที่สามารถสร้างรายได้ระหว่างเรียนให้แก่ผู้เรียนได้ 3.กิจกรรมนันทนาการ มีกิจกรรมตามกลุ่มสนใจได้แก่ การแสดงโปงลาง การแสดงดนตรีคาราโอเกะ ที่เปิดโอกาสให้ผู้เรียนได้แสดงความสามารถด้านการขับร้อง ดนตรี และร่ายรำอย่างมีความสุข และสามารถสร้างชื่อเสียงให้โรงเรียนเป็นที่รู้จักแพร่หลายในชุมชนได้ ราชประชานุเคราะห์ 38
ตลาดหนองมน เป็นตลาดที่ตั้งอยู่ริมถนนสุขุมวิทอยู่ใกล้กับหาดบางแสน ในตำบลแสนสุข อำเภอเมืองชลบุรี จังหวัดชลบุรี เป็นตลาดของฝาก ขายของพื้นเมืองและของที่ระลึก ส่วนใหญ่เป็นของทะเลแห้งชนิดต่าง ๆ ห่อหมก ฮ่อยจ๊อ ขนมประเภทกวน ภาชนะเครื่องจักรสาน เป็นต้น ของฝากขึ้นชื่อที่มีชื่อเสียงคือข้าวหลามหนองมน ซึ่งทางจังหวัดชลบุรีจัดให้มีการประกวดข้าวหลามที่อร่อยที่สุดเป็นประจำทุกปี ที่มาของชื่อ ในอดีตบริเวณตลาดหนองมนเป็นหมู่บ้านหนึ่งในจังหวัดชลบุรี เหตุที่ชื่อ 'หนองมน' มีตำนานเล่าว่ามีพระสงฆ์เดินทางธุดงค์มายังเมืองบางปลาสร้อย และได้กลางกลดพักค้างแรมที่หมู่บ้านนี้ แต่ขณะนั้นเกิดโรคระบาดมีผู้คนล้มตาย หมอยาสมุนไพรอย่างไรก็ไม่หาย ชาวบ้านไม่รู้จะทำอย่างไรจึงอาราธนาพระธุดงค์ให้มาช่วย พระธุดงค์รูปนั้นก็ทำพิธีปลุกเสกน้ำมนต์ขึ้นมาบาตรหนึ่ง ชาวบ้านนำมาดื่มบ้างและประพรมตัวให้คนที่กำลังป่วยบ้าง ปรากฏว่าหายป่วยจากโรคระบาด ชาวบ้านบริเวณข้างเคียงเมื่อทราบข่าวจึงไดมาขอน้ำมนต์จากหลวงพ่อไปรักษาโรคร้ายในหมู่บ้านของตนบ้าง จนในที่สุด พระธุดงค์ไม่สามารถทำน้ำมนต์ให้พอเพียงกับความต้องการของชาวบ้านได้ เพราะแหล่งน้ำอยู่ห่างไกล ท่านออกปากให้ชาวบ้านขุดน้ำเล็ก ๆ ใกล้กุฏิของท่าน พระธุดงค์ก็จัดแจงทำพิธีปลุกเสกคาถาอาคม และหยดเทียนลงไปในหนองน้ำ เพื่อทำน้ำมนต์ไว้แจกจ่าย ภายหลังพระธุดงค์องค์นั้นก็เดินทางจากหมู่บ้านนี้ไป หนองน้ำก็ยังคงเป็นหนองน้ำมนต์ที่ศักดิ์สิทธิ์ที่สามารถนำไปรักษาโรคภัยให้หายได้ หนองน้ำนั้นมีชื่อว่า 'หนองน้ำมนต์' ต่อมาก็กลายเป็น 'หนองมน' อ้างอิง หนองมน
คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย เป็นคณะ สถาปัตยกรรมศาสตร์แห่งแรกของภาคใต้ ตั้งอยู่ ณ มหาวิทยาลัยเทคโนโลยีราชมงคลศรีวิชัย จังหวัดสงขลา เปิดทำการสอนมาตั้งแต่ พ.ศ. 2513 (วิทยาลัยเทคนิคภาคใต้ /วิทยาลัยเทคโนโลยีและอาชีวศึกษา/สถาบันเทคโนโลยีราชมงคล วิทยาเขตภาคใต้) ปีการศึกษา 2514 เปลี่ยนชื่อจากแผนกวิชาออกแบบสถาปัตยกรรม เป็น “แผนกวิชาสถาปัตยกรรม” และได้เปลี่ยนหลักสูตรรับผู้สำเร็จการศึกษาระดับมัธยมศึกษาปีที่ 3 (ม.ศ.3) เข้าเรียน ระดับ ประกาศนียบัตรวิชาชีพ (ปวช.) หลักสูตร 3 ปี และปีการศึกษา ปีการศึกษา 2517 รับผู้สำเร็จการศึกษาระดับ ปวช. เข้าเรียน ปวส. หลักสูตร 2 ปี ​ ปีการศึกษา 2524 เปลี่ยนชื่อเป็น “แผนกวิชาช่างเทคนิคสถาปัตยกรรม” ปีการศึกษา 2540 เปิดสอนในระดับปริญญาตรี สาขาเทคโนโลยีสถาปัตยกรรม หลักสูตรต่อเนื่อง 3 ปี ปีการศึกษา 2548 เปิดสอนในระดับปริญญาตรี สาขาเทคโนโลยีสถาปัตยกรรม หลักสูตร 5 ปี เมื่อปีการศึกษา 2551 มหาวิทยาลัยเทคโนโลยีราชมงคลศรีวิชัย ได้ประกาศให้ “คณะสถาปัตยกรรมศาสตร์” เป็นส่วนงานภายในมหาวิทยาลัยเทคโนโลยีราชมงคลศรีวิชัย ตามประกาศเรื่องจัดตั้งส่วนงานภายในมหาวิทยาลัยเทคโนโลยีราชมงคลศรีวิชัย อาศัยอำนาจตามความในมาตรา 4 แห่งพระราชบัญญัติการบริหารส่วนงานภายในของสถาบันอุดมศึกษา พ.ศ.2550 และมาตรา 17(2)(6) แห่งพระราชบัญญัติมหาวิทยาลัยเทคโนโลยีราชมงคล พ.ศ 2548 ประกอบกับมติสภามหาวิทยาลัยเทคโนโลยีราชมงคลศรีวิชัย ในคราวประชุมครั้งที่ 2/2551 เมื่อวันที่ 29 กุมภาพันธ์ 2551 และครั้งที่ 6/2551 เมื่อวันที่ 27 มิถุนายน 2551 โดย ประกาศ ณ วันที่ 25 กรกฎาคม 2551 สาขาที่เปิดทำการสอน หลักสูตรสาขาวิชาสถาปัตยกรรม หลักสูตรสาขาวิชาการผังเมือง หลักสูตรสาขาวิชาทัศนศิลป์ หลักสูตรสาขาวิชาการออกแบบแฟชั่นและสิ่งทอ อ้างอิง ราชมงคลศรีวิชัย(ยังไม่รับรองคนที่มาเรียนจบไปไม่สามารถสอบเป็นสถาปนิกได้) สถาปัตยกรรม
ปากน้ำโพ อาจหมายถึง 1) พื้นที่บริเวณปากแม่น้ำโพ แควใหญ่ หรือ แม่น้ำน่าน 2) จุดบรรจบของแม่น้ำปิงและแม่น้ำน่าน เป็นแม่น้ำเจ้าพระยา 3) ชุมชนการค้าของชาวจีนที่ก่อตั้งขึ้นในสมัยรัชกาลที่ 4 อยู่บริเวณปากแม่น้ำโพ แควใหญ่ หรือ แม่น้ำน่าน 4) ตำบลปากน้ำโพ หรือ เมืองปากน้ำโพ ตำบลในอำเภอเมืองนครสวรรค์ จังหวัดนครสวรรค์ 6) อำเภอปากน้ำโพ เมืองปากน้ำโพในช่วงปี พ.ศ. 2460-2481 เป็นพื้นที่ศูนย์กลางการปกครองของจังหวัด ที่ควบรวมเมืองปากน้ำโพและเมืองนครสวรรค์เข้าด้วยกัน 7) ชื่อเรียกแบบไม่เป็นทางการของเมืองนครสวรรค์ จังหวัดนครสวรรค์ หลัง พ.ศ. 2481 จนถึงปัจจุบัน 8) ตลาดปากน้ำโพ ย่านการค้าเก่าแก่และศูนย์กลางความเจริญของจังหวัดนครสวรรค์ 9) สถานีรถไฟปากน้ำโพ - สถานีรถไฟในทางรถไฟสายเหนือ จังหวัดนครสวรรค์ มีตั้งข้อสันนิษฐานเกี่ยวกับที่มาของคำว่า “ปากน้ำโพ” ดังนี้ ข้อสมมติฐานที่ 1 ปากน้ำโพมาจาก ปากน้ำโผล่ เพราะเป็นพื้นที่ปากแม่น้ำ ที่แม่น้ำปิง วัง ยมและน่าน มาโผล่รวมกันเป็นต้นแม่น้ำเจ้าพระยา ข้อสมมติฐานที่ 2 ปากน้ำโพมาจาก ต้นโพธิ์ที่อยู่บริเวณปากแม่น้ำ เนื่องจากมีต้นโพธิ์ใหญ่อยู่ริมตลิ่งใกล้วัดโพธาราม ประชาชนจึงเรียกว่า “ปากน้ำโพธิ์” “ปากแม่น้ำโพธิ์” ต่อมาค่อย ๆ กร่อนกลายเป็น “ปากน้ำโพ” มาจนปัจจุบัน ข้อสมมติฐานที่ 3 ปากน้ำโพมาจาก ปากน้ำของวัดโพธาราม หรือ วัดโพธิ์ ซึ่งสภาพภูมิศาสตร์บ้านเมือง ที่มีปากน้ำไหลมารวมกันตรงบริเวณวัดโพธาราม จึงเรียกต่อๆกันว่าปากน้ำวัดโพธาราม และพัฒนาเปลี่ยนมาเป็น “ปากน้ำวัดโพ” และ “ปากน้ำโพ” ในที่สุด ข้อสมมติฐานที่ 4 ปากน้ำโพมาจาก ปากน้ำของแม่น้ำโพ ซึ่งเป็นชื่อของแม่น้ำปิง ส่วนที่แม่น้ำปิงและแม่น้ำวังไหลมาบรรจบรวมกันตั้งแต่จังหวัดตากถึงนครสวรรค์ ดังนั้นตรงปากน้ำปิงมาสบกับแม่น้ำน่าน เรียกว่า “ปากน้ำโพ” ข้อสมมติฐานที่ 5 ปากน้ำโพมาจาก ปากน้ำของแม่น้ำโพ ซึ่งเป็นชื่อของแม่น้ำน่าน บริเวณตั้งแต่อุตรดิตถ์จนถึงนครสวรรค์ เพราะไหลผ่านตลาดการค้าบางโพ-ท่าอิฐ จังหวัดอุตรดิตถ์ ซึ่งเจริญรุ่งเรืองขึ้นประมาณสมัยรัชกาลที่ 3 จนถึงต้นรัชกาลที่ 4 โดยเป็นตลาดน้ำแบบเรือนแพที่ขนสินค้าจากภาคกลางไปค้าขายในพื้นที่สิบสองพันนา หลวงพระบาง แพร่ น่าน ฯลฯ ดังนั้นจึงเรียกพื้นที่ตรงปากน้ำน่านว่า ปากน้ำโพ ซึ่งแม่น้ำโพ หรือ แม่น้ำคลองโพมาจากคลองโพที่อยู่ในจังหวัดอุตรดิตถ์ แล้วไหลลงมาแม่น้ำน่าน ข้อสมมติฐานที่ 6 ปากน้ำโพมาจาก ปากแม่น้ำโพ หรือแม่น้ำน่าน ซึ่งเป็นจุดบรรจบของแม่น้ำสวรรคโลก และแม่น้ำพิษณุโลก ซึ่งแม่น้ำสวรรคโลก น่าจะหมายถึง แม่น้ำยม และแม่น้ำพิษณุโลก น่าจะหมายถึง แม่น้ำน่าน
เจ้าหญิงมารีอา กริสตีนาแห่งสเปน (Infanta Maria Cristina of Spain; มารีอา กริสตีนา เทเรซา อเลฆันดรา กวาดาลูเป มาเรีย เด ลา กอนเซ็ปซิโอน อิลเดฟอนซา วิกตอเรีย เอวเคเนีย เด บอร์บอน อี บัตเต็นแบร์ก; 12 ธันวาคม ค.ศ. 1911 - 23 ธันวาคม ค.ศ. 1996) เป็นพระราชธิดาในลำดับที่สี่ในพระเจ้าอัลฟอนโซที่ 13 แห่งสเปน และ สมเด็จพระราชินีวิกตอเรีย ยูจีนีแห่งสเปน อีกทั้งยังเป็นพระปิตุจฉาในสมเด็จพระราชาธิบดีฆวน การ์โลสที่ 1 อีกด้วย ชีวิตในวัยเยาว์ เจ้าหญิงมารีอา กริสตีนาประสูติเมื่อวันที่ 12 ธันวาคม ค.ศ. 1911 ณ พระราชวังหลวง กรุงมาดริด โดยเป็นพระราชธิดาองค์เล็กในพระเจ้าอัลฟอนโซที่ 13 แห่งสเปน พระราชโอรสพระองค์เดียวของพระเจ้าอัลฟอนโซที่ 12 แห่งสเปน และ สมเด็จพระราชินีมาเรีย คริสตินาแห่งสเปน กับ สมเด็จพระราชินีวิกตอเรีย ยูจีนีแห่งสเปน พระธิดาองค์เดียวในเจ้าชายเฮนรีแห่งแบ็ตเต็นเบิร์ก และ เจ้าหญิงเบียทริซแห่งสหราชอาณาจักร พระราชธิดาองค์เล็กของสมเด็จพระราชินีนาถวิกตอเรีย และ เจ้าชายอัลเบิร์ตแห่งแซ็กซ์-โคบูร์กและก็อตธา เมื่อวันที่ 14 เมษายน ค.ศ. 1931 ขณะที่เจ้าหญิงมีพระชนมายุ 19 พรรษา สมเด็จพระราชาธิบดีแห่งสเปนเสด็จออกจากประเทศสเปนต่อหน้าการเดินขบวนประท้วงของพวกลัทธิสาธารณรัฐนิยม พระองค์เสด็จไปเพียงลำพังโดยทิ้งพระมเหสีกับพระโอรสและธิดาไว้ แม้ว่าจะไม่ทรงสละราชสมบัติจนกระทั่งถึงเดือนมกราคม ค.ศ. 1941 พระองค์ประทับลี้ภัยอยู่ในต่างประเทศโดยทรงมองดูประเทศสเปนที่เต็มไปด้วยการนองเลือด ความรุนแรง และความเป็นอนาธิปไตยภายใต้รัฐบาลสาธารณรัฐใหม่ อันนำไปสู่สงครามกลางเมืองของสเปนในอีกไม่กี่ปีต่อมา ตราประจำพระองค์ เจ้าหญิงมาเรีย คริสตินาประทับอยู่ในพระราชวังหลวงกับพระชนนีและพระเชษฐา พระอนุชาและพระภคินี ทุกพระองค์ประทับในประเทศสเปนระยะสุดท้ายที่พระราชวังอันถูกปิดล้อมด้วยกลุ่มคนนิยมสาธารณรัฐ สมเด็จพระราชินีเอนาทรงสงสัยว่าครอบครัวของพระองค์จะจำต้องทนทุกข์ทรมานในชะตากรรมเดียวกับพระญาติในราชวงศ์รัสเซียหรือไม่ แต่สุดท้ายทุกพระองค์สามารถเสด็จออกจากพระราชวังไปทางประตูลับในอุทยาน มุ่งหน้าไปยังสถานีรถไฟเอสกอเรียล และประทับรถไฟข้ามชายแดนไปยังประเทศฝรั่งเศส ก่อนเสด็จต่อไปยังเมืองฟงแตนโบล พระอิสริยยศ 12 ธันวาคม 1911 - 10 มิถุนายน 1940: สมเด็จเจ้าฟ้าหญิงมารีอา กริสตีนาแห่งสเปน (Her Royal Highness Infanta Maria Cristina of Spain) 10 มิถุนายน 1940 - 23 ธันวาคม 1996: สมเด็จเจ้าฟ้าหญิงมารีอา กริสตีนา เคานท์เตสมาโรเน (Her Royal Highness Infanta Maria Cristina, Countess Marone) ม ม ม
บุพสัญญา (”) เป็นเครื่องหมายวรรคตอนชนิดหนึ่ง มีลักษณะคล้ายอัญประกาศคู่แต่มีด้านปิดเพียงด้านเดียว หรือคล้ายรูปสระ ฟันหนู (') ใช้สำหรับเขียนแทนคำหรือประโยคที่อยู่ในบรรทัดบนหรือเหนือขึ้นไปในตำแหน่งกึ่งกลาง เพื่อที่จะได้ไม่ต้องเขียนซ้ำอีก สามารถใช้ขีดกลางยาวประกอบเครื่องหมาย (เช่น ) เพื่อกำหนดขอบเขตของการกล่าวซ้ำโดยสังเขป และอาจพบเครื่องหมายบุพสัญญามากกว่าหนึ่งตัวในการซ้ำครั้งเดียวกัน (เช่น ) เวลาอ่านต้องอ่านคำเต็ม บทนิพนธ์หลายชนิดอาทิวิทยานิพนธ์ ไม่อนุญาตให้ใช้เครื่องหมายนี้ปรากฏในเนื้อหาเพื่อละข้อความ แต่ให้ใช้คำเต็มแทน ภาษาญี่ปุ่นก็มีการใช้บุพสัญญา มีปรากฏในรหัสยูนิโคด U+3003 ดังนี้ 〃 มีชื่อเรียกว่า ditto mark หรือ โนะโนะจิเท็น (ノノ字点) รูปร่างคล้ายกับของภาษาไทยแต่เขียนอยู่ในระดับเดียวกับบรรทัด ภาษาอื่นที่นอกเหนือจากนี้ไม่มีการใช้บุพสัญญา แต่อาจพบการใช้ขีดกลางยาว (em dash) หรือคำว่า Ibid. และ Id. แทนในบรรณานุกรม ตัวอย่างการใช้งาน มหาชาติคำหลวง เป็นวรรณคดีในรัชสมัย สมเด็จพระบรมไตรโลกนาถ ลิลิตโองการแช่งน้ำ ” สมเด็จพระรามาธิบดีที่ 1 บุพสัญญาในกรณีนี้ใช้แทนวลี 'เป็นวรรณคดีในรัชสมัย' ที่อยู่ข้างบน ในทางปฏิบัติ การใช้เครื่องหมายนี้เหมาะกับการเขียนมากกว่าการป้อนข้อมูลเข้าคอมพิวเตอร์ เนื่องจากโปรแกรมประมวลคำหรือเว็บเบราว์เซอร์มักจัดตำแหน่งตามแนวดิ่งไม่ตรงกัน อันมีสาเหตุมาจากความกว้างของตัวอักษรแต่ละตัวที่ไม่เท่ากัน (หากใช้ไทป์เฟซแบบความกว้างเท่ากันจะไม่เกิดปัญหานี้) จึงต้องใช้ตารางเข้ามาช่วยจัดรูปแบบ นอกจากนั้นระบบคอมพิวเตอร์สามารถคัดลอกข้อความซ้ำไปวางไว้ในตำแหน่งที่ต้องการได้ เครื่องหมายนี้จึงมีความสำคัญน้อยลง อ้างอิง เครื่องหมายบุพสัญญา บุพสัญญา
ดาวหางเฮล-บอปป์ ดาวหาง คือ วัตถุชนิดหนึ่งในระบบสุริยะที่โคจรรอบดวงอาทิตย์ มีส่วนที่ระเหิดเป็นแก๊สเมื่อเข้าใกล้ดวงอาทิตย์ ทำให้เกิดชั้นฝุ่นและแก๊สที่ฝ้ามัวล้อมรอบ และทอดเหยียดออกไปภายนอกจนดูเหมือนหาง ซึ่งเป็นปรากฏการณ์จากการแผ่รังสีของดวงอาทิตย์ไปบนนิวเคลียสของดาวหาง นิวเคลียสหรือใจกลางดาวหางเป็น 'ก้อนหิมะสกปรก' ประกอบด้วยน้ำแข็ง คาร์บอนไดออกไซด์ มีเทน แอมโมเนีย และมีฝุ่นกับหินแข็งปะปนอยู่ด้วยกัน มีขนาดเส้นผ่านศูนย์กลางตั้งแต่ไม่กี่กิโลเมตรไปจนถึงหลายสิบกิโลเมตร คาบการโคจรของดาวหางมีความยาวนานแตกต่างกันได้หลายแบบ ตั้งแต่คาบโคจรเพียงไม่กี่ปี คาบโคจร 50-100 ปี จนถึงหลายร้อยหรือหลายพันปี เชื่อว่าดาวหางบางดวงเคยผ่านเข้ามาในใจกลางระบบสุริยะเพียงครั้งเดียว แล้วเหวี่ยงตัวเองออกไปสู่อวกาศระหว่างดาว ดาวหางที่มีคาบการโคจรสั้นนั้นเชื่อว่าแต่เดิมเป็นส่วนหนึ่งอยู่ในแถบไคเปอร์ที่อยู่เลยวงโคจรของดาวเนปจูนออกไป ส่วนดาวหางที่มีคาบการโคจรยาวอาจมาจากแหล่งอื่น ๆ ที่ไกลจากดวงอาทิตย์ของเรามาก อ่านต่อ... บทความคัดสรรก่อนหน้านี้:สัตว์เลี้ยงลูกด้วยน้ำนม - มหาวิทยาลัยนเรศวร - ปรากฏการณ์โลกร้อน ที่เก็บถาวร – บทความคัดสรรอื่น ๆ
ปัญหาการปกคลุมเซต เป็นปัญหาในทฤษฎีความซับซ้อน วิทยาการคอมพิวเตอร์ และคณิตศาสตร์เชิงการจัด และได้รับการพิสูจน์ว่าเป็นปัญหาเอ็นพีบริบูรณ์ในพ.ศ. 2515 ปัญหาการปกคลุมเซตหมายถึง แบบจำลองทางคณิตศาสตร์ ซึ่งใช้ในการแก้ปัญหาการตัดสินใจ โดยใช้เมตริกซ์ 0-1 ช่วยในการจำลองสถานการณ์ โดยมีวัตถุประสงค์ให้ตัวแทนที่เลือกมามีความครอบคลุมกลุ่มเป้าหมายทั้งหมด ซึ่งอาจมีตัวแทนได้มากกว่า 1 เช่น การตั้งศูนย์บริการใหม่ให้มีความครอบคลุมกลุ่มลูกค้า อย่างน้อย 1 แห่ง กำหนดให้หากศูนย์บริการ j สามารถให้บริการได้ถึงพื้นที่ i ให้มีค่าเท่ากับ 1, หากไม่ใช่ให้มีค่าเท่ากับ 0 ณกร อินทร์พยุง (2548) กล่าวไว้ว่า ในปัญหาการตัดสินใจที่มีเงื่อนไขแบบ Set Covering (SCP) เราพิจารณาว่าปัญหานั้นมีลักษณะเป็นเมตริกซ์ 0-1 ที่มีแถว i โดยที่ { i = 1,2,3…,m} และมีคอลัมน์ j โดยที่ { j = 1,2,3..,n} เรากำหนดให้ X เป็นตัวแปรในการตัดสินใจที่มีค่าแบบไบนารี Xj = 1 ถ้า คอลัมน์ j (ซึ่งมีค่าใช้จ่าย Cj ) ถูกเลือก Xj = 0 ในกรณีอื่น ๆ สมมติว่าเราต้องการแก้ปัญหาการตัดสินใจที่ต้องการคำตอบที่มีค่าน้อยที่สุด (Minimization problem) เราสามารถเขียนฟังก์ชันวัตถุประสงค์และเงื่อนไขให้อยู่ในรูปสมการทางคณิตศาสตร์ได้ดังนี้ ฟังก์ชันวัตถุประสงค์ (Objective function) : Min ∑ Cj Xj ภายใต้เงื่อนไข (Constraints) : ∑ Aij Xj ≥ 1 Xj = {0, 1} ; j = 1,2,3…,n โดยที่ Aij คือ เมตริกซ์ 0,1 ขนาด i x j และ Cj คือ ค่าใช้จ่ายของคอลัมน์ j อ้างอิง
ราชสกุลรพีพัฒน์ต้นราชสกุล คือ พระเจ้าบรมวงศ์เธอ กรมหลวงราชบุรีดิเรกฤทธิ์ หม่อมเจ้าไขแสงรพี รพีพัฒน์ โอรสธิดา หม่อมราชวงศ์เติมแสงไข รพีพัฒน์ หม่อมราชวงศ์ศักดิ์รพี รพีพัฒน์ หม่อมเจ้าวิมวาทิตย์ รพีพัฒน์ โอรสธิดา หม่อมราชวงศ์วิภากร รพีพัฒน์ นัดดา หม่อมหลวงอิทธากร รพีพัฒน์ หม่อมหลวงนิภาพร รพีพัฒน์ หม่อมหลวงปกรวิช รพีพัฒน์ หม่อมเจ้าเพลิงนภดล รพีพัฒน์ โอรสธิดา หม่อมราชวงศ์อคิน รพีพัฒน์ หม่อมราชวงศ์รพีพงศ์ รพีพัฒน์ หม่อมราชวงศ์อัปษร รพีพัฒน์ นัดดา หม่อมหลวงศิริธิดา รพีพัฒน์ หม่อมหลวงกฤติกา รพีพัฒน์ หม่อมหลวงนพอร รพีพัฒน์ หม่อมเจ้าถกลไกรวัล รพีพัฒน์ โอรสธิดา หม่อมราชวงศ์มธุรา รพีพัฒน์ หม่อมเจ้ารวิพรรณไพโรจน์ รพีพัฒน์ โอรสธิดา หม่อมราชวงศ์พัฒนฉัตร รพีพัฒน์ หม่อมราชวงศ์พันธุ์รพี รพีพัฒน์ หม่อมราชวงศ์ดิเรกฤทธิ์ รพีพัฒน์ หม่อมราชวงศ์วินิตา รพีพัฒน์ หม่อมราชวงศ์นิสากร รพีพัฒน์ นัดดา หม่อมหลวงรพีพโยม รพีพัฒน์
ถ้ำจาม ตั้งอยู่บริเวณเขางู ตำบลเกาะพลับพลา อำเภอเมืองราชบุรี จังหวัดราชบุรี เป็นถ้ำที่อยู่ด้านในสุดบนเขาลูกเดียวกับถ้ำจีน ศิลปกรรม ภายในด้านขวาของถ้ำพบภาพพระพุทธรูปแสดงปางต่าง ๆ และภาพต้นไม้ สันนิษฐานว่าเป็นภาพพุทธประวัติตอน ยมกปาฏิหาริย์ที่เมืองสาวัตถี โดยพุทธองค์ทรงปรากฏพระองค์ในปางต่าง ๆ เป็นคู่ ๆ ภาพพุทธประวัติตอนนี้มีความนิยมสร้างทั่วไปในทุกนิกาย แต่เป็นที่สังเกตว่าในที่นี้ปรากฏผลมะม่วงแทรกอยู่ตามต้นไม้ แสดงให้เห็นว่า การแสดงยมกปาฏิหาริย์นี้ทรงแสดงบนต้นมะม่วงซึ่งสอดคล้องกับคัมภีร์ ชาดกอรรถกถา ของนิกายเถรวาท กล่าวว่า ครั้นเมื่อพระพุทธองค์เสวยผลมะม่วงแล้วได้ทรงนำเมล็ดไปปลูกทันที ทันใดนั้นเมล็ดได้เติบโตขึ้นออกผลให้ภิกษุเก็บไปฉัน เมื่อพระพรหมประทับข้างขวา พระอินทร์ประทับข้างซ้ายแล้ว พญานาคชื่อนัทะ และอุปนัทะ ได้เนรมิตดอกบัวขึ้น มีพระพุทธเจ้าประทับอยู่อีกองค์หนึ่ง และพระพุทธองค์ยังทรงเนรมิตพระพุทธเจ้าอีกเป็นจำนวนนับไม่ถ้วน บางพระองค์ทรงจงกรม บางพระองค์ประทับ บางพระองค์ยืน บางพระองค์บรรทม ดังนั้น พระพุทธรูปองค์นี้จึงน่าจะอยู่ในนิกายเถรวาทนี่เอง นอกจากภาพยมกปาฏิหาริย์ มีภาพปูนปั้นรูปต้นมะม่วงแล้ว ด้านซ้ายของถ้ำยังพบพระพุทธรูปสลักนูนต่ำปางมหาปรินิพพานใต้ต้นสาละซึ่งมีลักษณะใกล้เคียงกับที่ถ้ำฝาโถ พระพุทธรูปองค์นี้จึงน่าจะเป็นภาพพุทธประวัติตอนเดียวกันและอยู่สมัยเดียวกัน ซึ่งก็คือ ช่วงพุทธศตวรรษที่ 13-14 ถัดมาพบรูปบุคคลยืนซ้อนกันเป็นแนวยาว อาจเป็นรูปสาวกที่มายืนเฝ้าพระพุทธองค์ตอนปรินิพพานก็เป็นได้ ส่วนรูปพญานาคที่อยู่ถัดมา คาดว่าน่าจะเป็นพระพุทธรูปนาคปรก แต่ไม่พบองค์พระพุทธรูป เหตุผลที่คาดว่ารูปนาคนี้น่าจะเป็นรูปนาคปรก เนื่องจากในศิลปทวารวดีนี้ ก็มีการสร้างพระพุทธรูปนาคปรกเช่นเดียวกัน ดังที่พบที่อำเภอลำปลายมาศ จังหวัดบุรีรัมย์ นั้นก็เป็นพระพุทธรูปนาคปรกที่นักวิชาการหลายท่านให้ความเห็นว่าเป็นพระพุทธรูปนาคปรกที่เก่าที่สุดในศิลปะทวารวดี และหัวนาคนั้นจะมีลักษณะคล้ายลิง ซึ่งต่างจากแบบเขมรที่จะหน้ายื่นกว่า คล้ายหมู อ้างอิง จาม
ภาษาเยอ (Yer) เป็นภาษาที่อยู่ใน ตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู มีผู้พูดในประเทศไทย 10,000 คน ในจังหวัดศรีสะเกษ และจังหวัดกาฬสินธุ์ นักภาษาศาสตร์จัดภาษาเยอกับภาษากูยให้เป็นภาษาเดียวกัน เนื่องจากมีการใช้คำศัพท์พื้นฐานร่วมกันมาก มีความแตกต่างกันในเรื่องเสียงของพยัญชนะ และเสียงสระ ภาษาเยอเป็นภาษาที่มีความอ่อนไหวมาก จากอิทธิพลของภาษาลาว และภาษาเขมรมาก ในหมู่บ้านของชาวเยอ จะพูดภาษาเยอ ภาษาเขมร และภาษาลาว ทำให้มีโอกาสที่จะทำให้ภาษาเยอเป็นภาษาตายได้ในอนาคต ภาษาเยอพูดกันใน บ้านกุง บ้านขาม ในกิ่งอำเภอศิลาลาด บ้านกลาง หรือบ้านเชือก บ้านจิก บ้านหลุมโมก บ้านหนองหว้า บ้านตลาด บ้านท่าโพ บ้านดอนเรือ บ้านบากเรือ บ้านร่องโศก บ้านใหญ่ บ้านกลาง บ้านโนน บ้านหว้าน ในอำเภอราษีไศล บ้านขมิ้น บ้านโพนค้อ ในอำเภอเมืองศรีสะเกษ บ้านปราสาทเยอ และบ้านโพนปลัด ในอำเภอไพรบึง อ้างอิง Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/. ยเอ
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (ประสูติ: 6 พฤษภาคม พ.ศ. 2466 ณ กรุงลอนดอน อังกฤษ สหราชอาณาจักร สิ้นพระชนม์: 2 มกราคม พ.ศ. 2551 เวลา 02.54 น. ณ โรงพยาบาลศิริราช กรุงเทพมหานคร สิริพระชนมายุ 84 พรรษา) เป็นพระธิดาพระองค์ใหญ่ในสมเด็จพระมหิตลาธิเบศร อดุลยเดชวิกรม พระบรมราชชนก (สมเด็จพระเจ้าบรมวงศ์เธอ เจ้าฟ้ามหิดลอดุลยเดช กรมหลวงสงขลานครินทร์ พระราชโอรสในพระบาทสมเด็จพระจุลจอมเกล้าเจ้าอยู่หัว และ สมเด็จพระศรีสวรินทิราบรมราชเทวี พระพันวัสสาอัยยิกาเจ้า) และ สมเด็จพระศรีนครินทราบรมราชชนนี (หม่อมสังวาลย์ มหิดล ณ อยุธยา) และ ทรงเป็นสมเด็จพระเชษฐภคินีในพระบาทสมเด็จพระเจ้าอยู่หัวอานันทมหิดล และ พระบาทสมเด็จพระปรมินทรมหาภูมิพลอดุลยเดช สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ได้ทรงบำเพ็ญพระกรณียกิจมากมายแก่ประเทศชาติ เพื่อแบ่งเบาพระราชภาระของพระบาทสมเด็จพระเจ้าอยู่หัว และ สมเด็จพระศรีนครินทราบรมราชชนนี มีโครงการในพระอุปถัมภ์หลายร้อยโครงการ ทั้งด้านการศึกษา การสังคมสงเคราะห์ การแพทย์ และ การสาธารณสุข การต่างประเทศ การศาสนา และอื่น ๆ ทั้งนี้พระองค์มีพระปรีชาสามารถด้านการเขียน ด้านการกีฬา และ ด้านการถ่ายภาพ พระองค์มีพระอาการผิดปกติเกี่ยวกับพระนาภี (ท้อง) และได้เข้าประทับรักษาพระอาการประชวร ณ อาคารเฉลิมพระเกียรติ โรงพยาบาลศิริราช จนกระทั่งเมื่อวันพุธที่ 2 มกราคม พ.ศ. 2551 พระอาการประชวรได้ทรุดลงตามลำดับ และสิ้นพระชนม์เมื่อเวลา 02.54 น. สิริพระชนมายุ 84 พรรษา อ่านต่อ... บทความคัดสรรก่อนหน้านี้: เพลงลูกทุ่ง - ดาวหาง - สัตว์เลี้ยงลูกด้วยน้ำนม ที่เก็บถาวร – บทความคัดสรรอื่น ๆ
เดอะซิมป์สันส์ได้รับรางวัลในฮอลลีวูดวอล์กออฟเฟม เดอะซิมป์สันส์ เป็นรายการการ์ตูนซิตคอมในสหรัฐอเมริกา สร้างโดย แม็ตต์ โกรนิง สำหรับ บริษัทฟ็อกซ์บรอดแคสติง มีเนื้อเรื่องตลกเสียดสีวิถีชีวิตชนชั้นกลางของชาวอเมริกัน โดยผ่านตัวละครในครอบครัวคือ โฮเมอร์, มาร์จ, บาร์ต, ลิซา และ แม็กกี โดยมีเนื้อหาเกิดที่เมืองที่ชื่อ สปริงฟิลด์ ที่ถากถางมุมมองของสังคมมนุษย์ วัฒนธรรมอเมริกัน สังคมทั้งหมดและวงการโทรทัศน์ แนวความคิดเรื่องตัวละครเกิดจากโกรนิง ก่อนที่เขาจะนำไปสร้างขึ้นเป็นตอนสั้น ๆ โดยผู้สร้าง เจมส์ แอล. บรูกส์ โดยโกรนิงยังสร้างแคแรกเตอร์ครอบครัวที่ดูผิดปกตินี้โดยตั้งชื่อสมาชิกจากครอบครัวของเขาเอง แต่เปลี่ยนชื่อบาร์ตสำหรับชื่อจริงของเขาเอง ตอนสั้น ๆ นั้นเป็นส่วนหนึ่งในรายการที่ชื่อว่า เดอะ เทรซีย์ อุลแมน โชว์ เมื่อวันที่ 19 เมษายน ค.ศ. 1987 หลังจากออกฉายได้ 3 ฤดูกาล แบบร่างต่างๆ เริ่มพัฒนาสู่รายการในช่วงไพรม์ไทม์ จำนวนเวลาครึ่งชั่วโมงและได้รับความนิยมในสถานีฟ็อกซ์ และเป็นรายการซีรีส์ของช่องฟ็อกซ์ที่สามารถติดอันดับ 1 ใน 30 อันดับที่มีผู้ชมมากที่สุดในฤดูกาลนั้น (ปี 1992-1993) อ่านต่อ... บทความคัดสรรก่อนหน้านี้: สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี - เพลงลูกทุ่ง - ดาวหาง ที่เก็บถาวร – บทความคัดสรรอื่น ๆ
เค้กช็อกโกแลตเยอรมัน (เดิมชื่อว่า ) เป็นขนมที่มีส่วนประกอบจากเค้กรสช็อกโกแลตและไส้กับหน้าซึ่งทำจากนมและน้ำตาลเคี่ยวจนข้น แล้วจึงใส่มะพร้าวและถั่วพีแคน ปัจจุบันมีการสลับเปลี่ยนชนิดของถั่วและรสชาติของเนื้อเค้กเพื่อให้เกิดความหลากหลายมากขึ้น ทั้งนี้ก็ยังคงแนวความคิดด้วยการคงรูปแบบของเค้กเนื้อสอดไส้ที่มีมะพร้าวและถั่วเป็นส่วนประกอบ ประวัติ ต้นกำเนิดของเค้กมีที่มาตั้งแต่ ค.ศ. 1852 เมื่อซามูเอล เจอร์มัน (Samuel German) คนทำขนมปังชาวอเมริกัน พัฒนาดาร์กช็อกโกแลตชนิดหนึ่งให้แก่บริษัทช็อกโกแลตของ Baker โดยมีการตั้งชื่อชื่อผลิตภัณฑ์ของแบรนด์เป็น Baker's German's Sweet Chocolate เพื่อเป็นเกียรติแก่เขา ณ วันที่ 3 มิถุนายน ค.ศ. 1957 สูตรอาหารสำหรับ 'German's Chocolate Cake' ปรากฏในฐานะ 'สูตรอาหารประจำวัน' ใน เดอะแดลลัสมอร์นิงนิวส์ เค้กนี้สร้างขึ้นโดยคุณนาย จอร์จ เคลย์ (Mrs. George Clay) ผู้รับจ้างทำงานบ้านจาก 3831 Academy Drive, แดลลัส รัฐเท็กซัส สูตรอาหารนี้ใช้ช็อคโกแลตอบที่มีการผลิตเมื่อ 105 ปีก่อน และกลายเป็นที่นิยม เจเนรัลฟูดส์ ผู้ถือครองแบรนด์ของ Baker ในเวลานั้น สังเกตเห็นสิ่งนี้และเผยแพร่สูตรเค้กไปยังหนังสือพิมพ์ฉบับอื่นในประเทศ กล่าวกันว่ายอดขายเค้กของ Baker เพิ่มขึ้นถึง 73% และตัวเค้กกลายเป็นสินค้าหลักของชาติ สิ่งพิมพ์ยุคหลังละรูปความเป็นเจ้าของ (German's) ทำให้เกิดอัตลักษณ์ 'German Chocolate Cake' และให้ความประทับใจแบบผิด ๆ ว่ามีต้นกำเนิดจากประเทศเยอรมนี อย่างไรก็ตาม มีเค้กช็อกโกแลตสูตรดั้งเดิมจากประเทศเยอรมนี เช่น มีเค้กสูตรดั้งเดิมที่ชนะการแข่งขันเค้กช็อกโกแลตกับเชอร์รี่ในท้องถิ่นที่สืบถึง ค.ศ. 1909 ในพื้นที่ทะเลสาบคอนสตันซ์ อ่านเพิ่ม อ้างอิง
พระพุทธเทววิลาส หรือหลวงพ่อขาว ประดิษฐาน ณ พระอุโบสถ วัดเทพธิดาราม วรวิหาร ถ.มหาไชย แขวงสำราญราษฎร์ เขตพระนคร กรุงเทพมหานคร ไม่ปรากฏประวัติการสร้างหรือที่มา ปรากฏประวัติเพียงว่าพระพุทธเทววิลาสองค์นี้ พระบาทสมเด็จพระนั่งเกล้าเจ้าอยู่หัว รัชกาลที่ 3 มีพระราชศรัทธาเลื่อมใสในพระบวรพุทธศาสนาอย่างยิ่ง ทรงสร้างและบูรณปฏิสังขรณ์พระอารามจำนวนมาก พุทธศักราช 2379 โปรดให้ กรมหมื่นภูมินทรภักดี (พระองค์เจ้าชายลดาวัลย์) เป็นแม่กองสร้างวัดเพื่อเฉลิมพระเกียรติ พระเจ้าบรมวงศ์เธอ กรมหมื่นอัปสรสุดาเทพ พระราชธิดาพระองค์ใหญ่ อันประสูติแต่เจ้าจอมมารดาบาง ทรงพระปรีชาสามารถรับราชการสนองพระเดชพระคุณอย่างใกล้ชิด เป็นที่ไว้วางใจ พระราชฤหทัย แต่เดิมชื่อว่าวัดพระยาไกรสวนหลวง สร้างเสร็จเมื่อพุทธศักราช 2328 พระราชทานนามใหม่ว่า 'วัดเทพธิดาราม' ซึ่งหมายถึงกรมหมื่นอัปสรสุดาเทพ ได้เสด็จพระราชดำเนินมาทรงประกอบพระราชพิธีผูกพัทธสีมา ในวันที่ 22 ธันวาคม พ.ศ. 2382 โปรดให้อัญเชิญพระพุทธรูปจำหลักด้วยศิลาขาว จาก พระบรมมหาราชวังมาเป็นพระปฏิมากรประธาน พระพุทธปฏิมากรองค์นี้ เดิมเรียกกันแต่เพียงว่า 'หลวงพ่อขาว' เมื่อ พ.ศ. 2518 พระบาทสมเด็จพระมหาภูมิพลอดุลยเดชมหาราช เสด็จพระราชดำเนินทรงบำเพ็ญพระราชกุศล ถวายพระกฐิน ทรงเฉลิมพระนามว่า 'พระพุทธเทววิลาส' ตามหนังสือราชเลขาธิการที่ รล.๐๐๐๒/๒๕๒๒ เมื่อวันที่ 25 มิถุนายน พ.ศ. 2514 พระเพลากว้าง 14 นิ้ว สูง 19 นิ้ว หนา 8 นิ้ว พระอังสา (ไหล่) 9 นิ้ว รอบพระอุระ (อก) 18 นิ้ว ประดิษฐานอยู่ในเวชยันต์บุษบกไม้จำหลักลาย หรือบุศบกท้ายเกริน ปิดทองประดับกระจกเกรียบ ลายประณีตบรรจง รอบ ๆ แวดล้อมด้วยดีบุกปั้นเป็นรูปเทพนมและครุฑปิดทอง ด้านซ้ายขวาตั้งแต่งฉัตรเครื่องสูงทองแผ่ลวด 5 ชั้น 2 ดั้ง เหนือพระพุทธรูป กางกั้นสุวรรณฉัตรคันดาน 5 ชั้น 1 ดั้ง ด้านมุมซ้ายขวา ฐานบุศบก ประดิษฐานพระพุทธรูปทรงเครื่องปางห้ามสมุทร ประดับขัตติยะภูษิตาภรณ์ เรียกกันว่าพระทอง ดุจเดียวกันกับพระพุทธยอดฟ้าจุฬาโลก และพระพุทธเลิศหล้านภาลัย ในพระอุโบสถวัดพระศรีรัตนศาสดาราม เบื้องบนพระทองสององค์ กางกั้นสุวรรณฉัตรคันดาน 5 ชั้น 2 ดั้ง สิ่งเหล่านี้ล้วนแล้วแต่เป็นของเดิมทั้งสิ้น พุทธเทววิลาส พุทธเทววิลาส พุทธเทววิลาส พุทธเทววิลาส
วัดปากบ่อ ตั้งอยู่ที่ซอยอ่อนนุช 35 ถนนอ่อนนุช แขวงอ่อนนุช เขตสวนหลวง กรุงเทพมหานคร สร้างขึ้นเมื่อประมาณ พ.ศ. 2352 โดยมีเจ้าพระยาบดินทรเดชา (สิงห์ สิงหเสนี) สมุหนายก เป็นผู้ถวายที่ดินและจัดสร้างวัดนี้ขึ้น มีชื่อตอนแรกว่า 'วัดหัวโค้ง' เพราะอยู่หัวโค้งของลำคลองพระโขนง ต่อมาได้เปลี่ยนชื่ออีกครั้งเป็น 'วัดปากบ่อ' วัดแห่งนี้เป็นสถานที่ประดิษฐานพระพุทธรูปศักดิ์สิทธิ์ 'หลวงพ่อรุ้งเพชรและหลวงพ่อหาญสัมฤทธิ์' ภายในอุโบสถหลังใหม่ยังมีภาพเขียนพุทธประวัติที่งดงามให้พุทธศาสนิกชนและ ประชาชนทั่วไปได้ทัศนาด้วย เจ้าอาวาสรูปปัจจุบันคือ พระครูวรกิจจาทร ดำรงตำแหน่งมาตั้งแต่ พ.ศ. 2541 ถึงปัจจุบัน ทางวัดได้ก่อสร้างอาคารอเนกประสงค์ 5 ชั้นเพื่อเปิดเป็นสำนักปฏิบัติธรรมแห่งที่ 40 ประจำกรุงเทพมหานคร และรองรับกิจกรรมทางศาสนาและกิจกรรมภาคประชาชน ซึ่งขณะนี้ได้เปิดใช้งานเป็นที่เรียบร้อย ทั้งนี้ยังมีโครงการพัฒนาปรับปรุงสถานที่ ภายใน โดยจะมีโครงการก่อสร้างศาลาการเปรียญใหม่เป็นอาคาร 4 ชั้นซึ่งจะเริ่มโครงการในปี 2569 สามารถติดตามข่าวสารได้จากเพจวัดปากบ่อหรือทางวัดปากบ่อเอง ทั้งนี้ทั้งนั้นวัดปากบ่อเองก็ยังมีสถานีวิทยุท้องถิ่นระบบเอฟเอ็ม 91.75MHz ในชื่อ ' สถานีวิทยุกระจายเสียงเพื่อพระพุทธศาสนาและสังคมวัดปากบ่อ ' เพื่อส่งเสริมสาระแก่นธรรม น้อมนำคำสอนทางพุทธศาสนา ขององค์สมเด็จพระสัมมาสัมพุทธเจ้า และเชื่อมต่อส่งข่าวสารทางด้านกิจกรรมสังคม วัฒนธรรมและประเพณีท้องถิ่นในชุมชน ให้ผู้ฟังที่ที่รับเพื่อนได้ๆรู้รับข่าวสารต่างๆ อ้างอิง ปากบ่อ
บารัก โอบามา บารัก โอบามา มีชื่อเต็มว่า บารัก ฮุสเซน โอบามา ที่ 2 (Barack Hussein Obama II) เกิดเมื่อวันที่ 4 สิงหาคม ค.ศ. 1961 เป็นประธานาธิบดีสหรัฐอเมริกา คนที่ 44 เข้าดำรงตำแหน่งในวันที่ 20 มกราคม ค.ศ. 2009 และเป็นคนแอฟริกันอเมริกันคนแรก ที่ได้รับเลือกตั้งเป็นประธานาธิบดี โอบามาเคยดำรงตำแหน่งสมาชิกวุฒิสภาจากรัฐอิลลินอย ในปี 2005 จนกระทั่งถึงวันที่ 16 พฤศจิกายน 2008 หลังจากที่เขาประกาศลงสมัครการเลือกตั้งประธานาธิบดีสหรัฐอเมริกา ค.ศ. 2008 โอบามาจบการศึกษาจากมหาวิทยาลัยโคลัมเบีย และกฎหมายจากมหาวิทยาลัยฮาร์เวิร์ด เขาได้เป็นคนผิวสีของแรกเป็นประธานของ Harvard Law Review เคยทำงานเป็นผู้จัดการวงการสังคม, อาจารย์คณะนิติศาสตร์ มหาวิทยาลัยชิคาโก จากปี ค.ศ. 1992 - 2004 และทนายสิทธิพลเมืองมาก่อนที่จะหันมาสนใจการเมือง เคยสมัครเป็นสมาชิกสภาผู้แทนราษฎรแห่งสหรัฐอเมริกาในการเลือกตั้งปี 2000 แต่ไม่ชนะการเลือกตั้ง จึงเริ่มหาเสียงในการสมัครเป็นสมาชิกวุฒิสภาสหรัฐอเมริกา ตั้งแต่ปี 2003 เขาได้ดำรงตำแหน่งเป็นสมาชิกวุฒิสภาแห่งรัฐอิลลินอย ในปี ค.ศ. 1997 ถึง ค.ศ. 2004 อ่านต่อ... บทความคัดสรรก่อนหน้านี้: เดอะซิมป์สันส์ - สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี - เพลงลูกทุ่ง ที่เก็บถาวร – บทความคัดสรรอื่น ๆ